Adrenalina patsetan — Gaztezulo\nAdrenalina patsetan https://www.gaztezulo.eus/albisteak/adrenalina-patsetan https://www.gaztezulo.eus/albisteak/adrenalina-patsetan/@@download/image/41p22-2_1368105355.jpg\nUda hurbiltzen ari da. Ondorengo orrialdeetan udarako hainbat aukera bildu ditugu: abentura-kirolak, auzolandegiak eta merke bidaiatzeko erak. Hasteko, hona hemen adrenalina askatzeko primeran etorriko zaizkizun hainbat kirolen berri.\nArtikulu honen izenburuak 'arrisku-kirola' izan behar zuen, baina hasi eta berehala zuzendu egin gaituzte: "Arrisku-kirola, ez, mesedez! Abentura-kirola da, ez arrisku-kirola!". Erantzun kementsu hori Javi Fuertes 'Txapas'-engandik jaso dugu. Txapas Troka enpresan dabil, abentura-kirola eskaintzen. Aurreko esaldiarekin zera adierazi nahi izan du: gauzak ondo eginez gero, kirol hauetan ez dagoela arriskurik. Txarto ere egin daitezke, hala ere, eta beraz, arriskuren bat egon daiteke: zubi batetik botatzeak, berez, arriskua ekarri behar du!\nHorregatik, beharrezkoa da kirol hauek aditu batekin egitea. Euskal Herrian badira horretan diharduten enpresak; batzuk kirol bakarraz arduratzen dira, eta beste batzuk bat baino gehiago eskaintzen dute. Abentura-kirolen bat egin nahi baduzu eta ez badakizu nora jo, jar zaitez harremanetan horietako batekin. Egokiena da.\nKirol hau egiteko, adoreaz gain, soka bat eta bular-arnesa edo mandatresna behar dira. Gorputz osoa hartzen du bular-arnesak, eta bai hori bai soka ere, aditu batek lotu behar ditu. Gero, zorabioari aurre egin behar! Euskal Herrian hainbat lekutan egin daiteke. Esate baterako, Arabako Kanpezu eta Nafarroako Zuñiga herrien artean, eta Gipuzkoako Azkaraten. Tolosako zubi batean ere egiten zen lehen, baina debekatu egin zuten, errepide horretan auto gehiegi ibiltzen baita.\nBadakizue zer den, ezta? Baltsa batean ur-lasterretan ibiltzea. Horretarako, noski, haitzen artean ibiltzeko txalupa egokia behar da lehenik. Gainerako materiala: arraunak, neopreno jantzia eta kaskoa. Euskal Herrian, Bidarrain (Nafarroa Beherea) egin daiteke, Errobi ibaian. Han bada, gainera, zeregin horretan diharduen enpresarik. Bestela, gure inguruan badago beste leku egoki bat, Huescako Guara mendizerran.\nAurrekoaren bertsio gogorra. Funtsean gauza bera da, eta leku beretan egiten da, baina baltsaren ordez taula erabiliaz. Taula horren gainean buruz behera etzan behar da gorputza soilik, hankak ez, eta ibaian behera joan. Zer behar da? Eskuez oratzeko kirten bi dauzkan taula, neopreno jantzia eta, gura izanez gero, oinetarako aletak. Ez ahaztu kaskoa!\nKirol hau arroil bateko erreka edo ibaia jarraitzean datza. Kirolaren xarma oztopoak gainditzea da. Askotan, horma bertikala aurkituko duzu, errekak jauzia egiten duelako. Horiek rappel-a eginez jaitsi behar dira, eta beraz, soka eraman behar da. Gehienetan, arroiletan hormei lotutako euskarriak daude, beraz soka haiei lotzea baino ez da egin behar. Sokaz gain, neopreno jantzia, mandatresna arrunta gerria inguratzekoa eta kaskoa behar dira. Euskal Herrian, Irurtzungo leku bitan egin daiteke: Lizebar eta Artazul, eta baita Aiaran ere, Laleze izeneko arroilean.\nParapentea egiteko hainbat leku daude Euskal Herrian. Horien berri izateko, hoberena enpresa batekin harremanean jartzea izan daiteke. Bi daude, gutxienez, eskolak ere badira: bata Sopelan eta bestea Donostian.


Birsortzeaz eta desagertzeaz. Noticias de Gipuzkoa\nBirsortzeaz eta desagertzeaz\nAitzol Elizaran - Domingo, 14 de Febrero de 2016 - Actualizado a las 06:15h\nYanis Varoufakis-ek Europar Batasuna birfundatzeko ezkerreko koalizio bat osatzeko intentzioarekin ageri zitzaigun orain egun gutxi komunikabideetan. Aspaldian bere berri entzun gabe, eta kuriosoa egin zitzaidan berria. Greziak azkenaldian eman digun politikari polemikoenak, Tsipras-en baimenarekin noski, Europako agintarien hautsak harrotu zituen bere jarrerarekin, baina gero bere kargua utzi zuen hainbat arrazoi eta zurrumurru zirela medio.\nLangileen Internazionalak etorri zaizkit burura segituan, hau enegarrena izango zelarik, eta Marx, Engels, Bakunin eta horrelakoen artean Varoufakis irudikatu dut, Europako ezkerraren gezi punta bailitzan. Horretarako urtebeteko bizarra utzi beharko luke, baina tira, modan omen dago. Ezkerreko koalizio horrek ere mugak non izango lituzkeen ere etorri zait, orain politikari guztien ahotan dabiltzan marra gorriak, pasaezinak, non egongo ote diren, edo beste era batera esanda, zein bai eta zein ez, edo nork kokatuko ote duen bere burua ezkerreko bandoan, eta nork eskuinekoan, edo zentroan, politikoki zuzenagoa baita, edo erosoagoa.\nEzkerreko koalizio horretan hainbat nazioetako kideak egongo direla suposa dezakegu, eta etxean gauzak adosteko arazoak egoten badira, nazio bakoitzaren kezka eta egoerak hain ezberdinak izanik, ez dut jakin ere egin nahi hainbeste bururen artean zenbat joera izan daitezkeen, baina nonbait oinarrizko kontzeptu ba-tzuen gainean egingo da lan. Sarkozyk ere aipatu zuen oinarri etiko batzuen gaineko kapitalismoaren birsortzea orain ez asko, bakoitzak berea nonbait.\nGauzak birsortzen ditugun bezala, desagertu ere egiten dira. Varoufakisek edo Sarkozyk, edo Merkel edo Renzi-k, kasu honetan berdin zait, begiratu beharko dute eztabaida ideologikotik haratago doazen azkenaldiko berri beldurgarrien zergatia. Adibidez, entzun berri dugu 10.000 ume errefuxiatu desagertu direla Europan azken hilabeteetan. Hamar mila. Pertsona bat desagertzea ez da oso ohikoa nire inguruan behintzat, baina 10.000 zifra beldurgarria iruditzen zait, sinesgaitza, gehiago lehenengo mundutzat dugun kontinente batean gertatuta.\nHamar mila pertsonen desagertzea Estatu Batuetako telebistako serie post-apokaliptikoetan ere tragedia litzateke, imajinatu geurean. 26.000 haur inguru etorri omen ziren Siriatik Europara iaz guraso edo pertsona helduren baten laguntzarik gabe, beldurgarria hau ere, gose, gerra eta abar atzean utzita, bakar bakarrik, eta heren bat baino gehiago desagertu da. Erdia gutxi gora behera Italian, mila bat Suedian..\nAlbiste honek aldiz trataera ezberdina izango luke Italia, Suedia edo Alemaniako haur bat Sirian galdu izan balitz, Salvar al soldado Ryan antzeko zerbait izango genuen bolo-bolo albistegietan. Baina bat ez, eta hamar mila.


Foto de: Urkome\nAia, lursailez, Gipuzkoako herririk handienetarikoa dugu, bere mugak menditik itsasoraino iritsiz. Bere 1.959 biztanleak hamaika auzoetan banatzen dira, Pagoetako magalean kokatutako gune nagusia den Aiatik hasi eta Laurgain, Urdaneta, Altzola, Andatza, Santio Erreka, Elkano, Olaskoegia, Arrutiegia, Kurpidea, Iruretaegia eta Etxetaballa guneekin jarraituz.\nAiak, ondare kultural interesgarria du: eliza ermita, dorretxea, baserri, burdinola, errota karobi, elurzulo. Guzti hauek, pasatako denboretara itzultzen gaituzte, bizitzeko eta natura ulertzeko modu desberdin bat erakutsiz.\nPagoetako Parke Naturala 1998. Urtean izendatu zuten. Iturraran baserria dugu Parke honen erdigune, bai informazio gune eta Museo gisa. Eskaintzen dizkigun beste aukeren artean, Lorategi Botanikoa, Agorregi burdinola (XVIII. Mendekoa), Erlategia edota hainbat ibilaldi ditugu. Natura, paisaia, kultura, arkeologi eta etnografia aldetik aberastasun izugarria gordetzen du.


Ontzat eman da Garapen Lankidetzari buruzko lankidetza hitzarmen bat NUP-rekin astelehena, 2007.eko uztailak 23\nHitzarmen horren arabera, Nafarroako Gobernuak 132.287,29 €uroko gastu bat ontzat eman du arlo horretako prestakuntza eta sentsibilizazio jarduerak batera finantzatzeko. Hain zuzen ere, jarduerako bi talde garatuko dira. Batek prestakuntza eta ikerketa jarduerak hartuko ditu barne, esaterako udako ikastaro hau: "Agua y Desarrollo: aspectos políticos, estructurales y agrícolas en la cooperación y el desarrollo", "VITA" mintegi aurreratua, lehen mailako osasuneko eta botika sarrerako garapen estrategiari buruzkoa, eta Giza Garapeneko Adierazleei buruzko jardunaldi bat: estrategia horizontalak baloratzeko melodiak eta Nafarroako Kooperatibako Plan Zuzendaritzaren aplikazioa.\nBeste taldea unibertsitate lankidetzako jarduerez osatzen da. Horren barnean honako hau hartzen da barne: unibertsitate erkidegoko kideen diru-laguntzei buruzko deialdia; prestakuntza solidarioko ikasleen mugimendu programa bat (horrek karrera amaierako proiektuak edo garapen proiektuen praktikak biltzen ditu Kuban, Perun, Ekuadorren, Nikaraguan, El Salvadorren eta Mozambiken); eta Hegoaldeko herrialdeen kideak diren unibertsitateko ikasleentzako eta irakasleentzako bekak, NUP-en prestakuntza, gaikuntza edo eguneratze aldiak garatzeko. Honako hauek Nafarroara joango dira: Txileko Pontifitze Unibertsitate Katolikoko pertsonak, Habanako Unibertsitatekoak, Peruko Pontifitze Unibertsitate Katolikokoak, Huancavelicako Unibertsitate Nazionalekoak (Perú), Piurako Unibertsitate Nazionalekoak (Peru), Nikaraguako Autonomiako Unibertsitate Nazionalekoak, El Salvadorreko Erdialdeko Amerikako Unibertsitatekoak, Mozambikeko Unibertsitate Katolikokoak, An-Najah eta Bethlehemeko Unibertsitate Nazionalekoak, biak Palestinako lurraldekoak, eta Sulaimaniko Unibertsitatekoak, Irakekoa.


Ahalduntze Eskolako ikastaroetan lekurik gabe geratu direnek itxaron zerrendan izena emateko aukera dute - Orio - Karkara.eus\nAhalduntze Eskolako ikastaroetan lekurik gabe geratu direnek itxaron zerrendan izena emateko aukera dute\nKarkara 2020-01-13 13:22\nKudeaketa emozionala, Noka eta etxeko konponketei zuzendutako ikastaroek emango diote hasiera urteari.\nOrioko Emakumeen Ahalduntze eskolak, emakumeen beharrak identifikatzeko diagnosia abiatzean iragarri modura, azterketa horretatik lortutako emaitzak oinarri hartuta, hainbat ikastaro antolatu dituzte, Ahalduntze Eskolaren barruan. Antolatzaileek adierazi dute espero baino lehenago ikastaro guztiak bete direla eta izen ematea itxi egin behar izan dutela. Ala eta guztiz ere, itxaron zerrenda osatu nahi dute badaezpada. Ikastaroren batean izena eman gabe geratu direnek ahalduntzeeskola@orio.eus helbidera idatzi beharko dute eta antolatzaileek jakinaraziko dute lekuren bat libre geratzen bada.\nHonakoak dira eskainiko diren eskolak: kudeaketa emozionala, noka ikastaroa, etxeko konponketak, euskaltzaletasuna eta feminismoa, eta nerabeei zuzendutako autodefentsa feminista ikastaroa. Urtarrilean edota otsailean hasiko dira saioak.\nNoiz: otsailaren 15ean, 09:30etik 13:30era.\nLekua: Salatxo aretoan.\nHizkuntza: euskaraz eta gazteleraz.\nSaioaren gidaria: Irati Trebiño.\nAzalpen orokorra: "Bizi garen gizarte eta garai hauetan, pertsonak gero eta urrunduago gaude elkarrengandik eta beharrezkoa da giza esperientziaren aberastasuna taldean bizi ahal izateko aukerak eskaintzen dizkiguten guneak sortzea. Izaki sentikorrak gara, baita izaki sozialak ere. Hortaz, bere osotasunean, jabetzeko eta hori esperientziara eraman ahal izateko abagunea sortzea da tailer honen helburua; gure sentimenduez jabetzeko, onartzeko eta horiek partekatu ahal izateko espazio bat sortzea".\nNoiz: otsailaren 28an, martxoaren 6an, 13an eta 20an eta 27an, eta apirilaren 3an, 18:00etatik 19:30era.\nLekua: kultur etxean.\nSaioaren gidaria: AEK.\nAzalpen orokorra: "Hitanoa bizi-bizirik dago Orion, baina ia-ia ez da erabiltzen neskei zuzentzerakoan, nahiz eta adineko emakume askok oraindik normaltasun osoz hitz egiten duten noka. Nokaren galera horrek, batetik, garbi islatzen du ahozko hizkeraren higadura; baina, bestalde, badu garrantzia emakumeon ahalduntzearen esparruan ere, noka hizkuntza erregistro egokia baita , emakumeon arteko konplizitatea sustatzeko eta gizon-emakumeen arteko harreman horizontalagoak eraikitzen laguntzeko".\nNoiz: urtarrilaren 28an eta otsailaren 4an eta 11n, 17:30etik 19:30era.\nLekua: Etxeluze gaztetxean.\nSaioaren gidaria: Izaskun Gurrutxaga.\nAzalpen orokorra: "Tradizionalki mundu maskulinizatuak dira konponketak eta brikolajea. Tailer honetan\nemakumeon autonomia bilatuko dugu lanabesen manejua eta zurgintza landuz".


Sarkozy eskuzabala eta ausarta\nFrantziako presidente izateko hautagai aurkeztuko da Sarkozy, ez handinahiagatik, frantsesekiko duen betebeharragatik baizik. Eta ez aurkeztea, koldarkeria litzatekeelako, hala esan du telebistan.\nZeinen eskuzabala eta ausarta den Sarkozy. Berriro Frantziako presidente izateko hautagai gisa aurkeztuko da Sarkozy, ez handinahiagatik, frantsesekiko duen betebeharragatik baizik. Eta ez aurkeztea, koldarkeria litzatekeelako. Hala esan zuen atzo telebistan, hautagai izango zela adierazi zuenean. Egia esateko, presidente izateko berriro aurkeztuko zela, horretan ez zegoen inolako zalantzarik.\nAtzo esandakoarekin, argi geratu da zein izango den bere kanpainaren funtsa. ?Frantzia indartsu baten alde?, horixe izango da bere leloa. Ez direla ezkertiarren edo eskuindarren artean aukeratzeko bozak hauek, baizik eta errespetatua den Frantzia indartsu edo Frantzia ahul baten artean aukera egiteko hauteskundeak izango direla. Hori da berak defendatzen duena. Eta berak bakarrik bermatu dezake Frantzia indartsu bat.\nBaina, ezkertiarrekin edo eskuindarrekin zerikusirik ez duela esan arren, bera eskuinera begira jarri da nabarmen. Etorkinei, homosexualei, edota denbora asko lanik gabe daramatenei bizimodua zailduko dien neurriak proposatuko ditu. Eta delinkuentziaren kontrako borroka gogortu egingo du. Horiexek dira ultra-eskuindarren gai gogokoenak.\nSarkozyk zentroko posizioa galdutzat ematen duela dirudi eta botoak ultra eskuindarren artean bilatzen saiatuko da. Izan ere, Sarkozyrentzat arazoa ez da inkestek diotena: alegia, bigarren itzulian Hollande sozialista gailenduko zaiola; bigarren itzulira ez iristea, horixe da une honetan Sarkozyk duen benetako arazoa, Fronte Nazionaleko Marine Le Pen ultra-eskuindarra jar baitakioke aurretik.\nInformazio gehiago:Eitb: Sarkozy eskuzabala eta ausarta


Bilboko portuan euskararen erabilera bultzatzeko akordio bat sinatu du Eusko Jaurlaritzako Kultura eta Hizkuntza Politika Sailak Bilboko Portu Agintaritzarekin - Kultura eta Hizkuntza Politika Saila - Euskadi.eus\nBilboko portuan euskararen erabilera bultzatzeko akordio bat sinatu du Eusko Jaurlaritzako Kultura eta Hizkuntza Politika Sailak Bilboko Portu Agintaritzarekin\nErakundeak konpromisoa hartu du euskara bultzatzeko herritarren arretan, komunikazioetan eta portuko hizkuntza-paisaian.\nEusko Jaurlaritzako Kultura eta Hizkuntza Politika Sailak hitzarmen bat sinatu du gaur Bilboko Portu Agintaritzarekin, erakunde horren jardunean euskararen erabilera sustatu eta normalizatzeko. Lau urteko iraunaldia izango duen eta beste lau urte gehiago luzatu ahal izango den hitzarmen honen bitartez, Portu Agintaritzak konpromisoa hartzen du dagozkien neurriak hartzeko herritarren hizkuntza-eskubideak bermatzeko, euskararen presentzia eta erabilera errespetatuz herritarren arretan, herritarrei zuzendutako komunikazioan eta portuko hizkuntza-paisaian. Gainera, erakundeak konpromisoa hartu du euskara gehiago erabiltzeko “bezeroekin eta erabiltzaileekin dituen lan-harremanetan”, eta baita beste administrazio batzuekiko harremanetan ere.\nKultura eta Hizkuntza Politikako sailburu Bingen Zupiriak eta Bilboko Portu Agintaritzako presidente Asier Atutxak sinatu dute gaur akordioa. “Euskararen erabilera eremu sozioekonomikoan bultzatzea da legegintzaldi honetan planteatu dugun erronketako bat. Bilboko Portua Euskadiko lan-eremu garrantzitsuenetako bat da, eta eskertu egiten dugu Portu Agintaritzak hartu duen konpromisoa euskarak ikuspegi bisual batetik presentzia nabarmena izan dezan, eta batik bat euskararen erabilerak pisu handiagoa izan dezan langileen arteko harremanetan, eta baita herritarrekiko eta beste administrazio batzuekiko harremanetan ere”, adierazi du sailburuak.\nBilboko Portu Agintaritzako presidente Asier Atutxak, bere aldetik, apustu honen garrantzia azpimarratu du: “Bilboko Portu Agintaritza bezalako enpresa publiko baten erantzukizun sozialak lehentasunezko oinarri izan behar du bere jarduna eta harremanak gizartean murgiltzea, gizarteari ematen baitio zerbitzua, eta herritarren eskubideak errespetatu behar ditu horretarako, bereziki euskara erabiltzeko hizkuntza-eskubidea Euskadin diharduten enpresekin dituen harremanetan. Hala, hitzarmen hau gure plan estrategiko berriaren ardatz nagusietako baten ekintzen barruan kokatzen da; gizarte-onurari dagokion ardatza da hori, gure inguruneko gizarte-taldeetan oinarritua. Hala, euskararen erabilera indartzea da estrategia horren xedeetako bat, legea betetzetik harago gizartearen itxaropenei erantzuteko eta portu gardenagoa, irekiagoa eta irisgarriagoa izatea lortzeko, gure hizkuntzaren eta gure kulturaren alde jardungo duena”. Azkenik, adierazi duenez, Portu Agintaritzan bertan jarri da abian euskara erabiltzeko plan bat, bi helbururekin: bere erabilera bultzatzea komunikazio-hizkuntza gisa bertan diharduten profesionalen artean, eta haiek prestatzea euskararen erabilera bultzatzeko bezeroekin eta erabiltzaileekin dituzten lan-harremanetan.\nAkordioak funtsezko hiru konpromiso jasotzen ditu Bilboko Portu Agintaritzaren aldetik. Hala, konpromiso horiek betetzeko ondoko neurriak hartuko dituela zehaztu du:\nHerritarren hizkuntza-eskubideak bermatzeko neurri zehatzak hartzea. Enfasi berezia jarriko da herritarren arretan, errotulazioaren eta hizkuntza-paisaiaren osagaietan, eta baita herritarrei zuzendutako ahozko eta idatzizko komunikazioetan ere.\nBezeroekiko eta erabiltzaileekiko lan-harremanetan euskararen erabilera bultzatzeko neurriak hartzea.\nEuskadiko Administrazio Publikoekiko harremanetan euskararen erabilera bultzatzeko neurriak hartzea. Gainera, akordioan jasota geratu da neurriak hartuko direla euskararen erabilera areagotzeko EAEn kokatuta dauden Estatuko beste Administrazio eta Erakunde batzuekiko harremanetan.\nKultura eta Hizkuntza Politika Sailak, Hizkuntza Politikako sailburuordetzaren bitartez, hitz ematen du, ahal duen neurrian, konpromiso horiek betetzen lagunduko duela, Bilboko Portu Agintaritzak hala eskatzen duenean:\nAholkua emango du euskararen erabileraren normalizazioa kudeatzeari dagokionez. Aholkularitza hori juridikoa nahiz teknikoa izan daiteke.\nBitartekari lana egingo du beste Administrazio Publiko batzuekiko lan-harremanetan euskararen erabilera areagotzeko izango diren ahaleginetan laguntzeko eta ahalegin horiek sustatzeko.\nBere sustapen-kanpainetan sartuko du Bilboko Portu Agintaritza.\nOraingoz, akordioak ez du inolako diru-hornidurarik barne hartzen. Bere bitartez bide berri bat ireki da, ordea, bi erakundeen arteko elkarrizketarako eta etorkizuneko proiektuetan elkarlanean aritzeko. Bi aldeek nabarmendu dute gaur alderdi hori, eta apustu egin dute akordio honetan sinatutako konpromisoak epe laburrean gauzatzearen alde.


Hibiscus | Online larre nekazaria | October 2019\nHibiscus espezieen zerrenda\nHibiscus bere aniztasun osoan mundu osoan irudikatzen da. Malvova familia ohiko lore zoragarriak eta landareak landatzen diren landareetan, urteko eta iraunkorrak, hosto iraunkorreko eta hosto galkorreko zuhaixkak, zuhaixkak, belarrak eta barrukoak aurki ditzakegu. Asiako hego-ekialdeko uholde-baso hezeetan, bertatik datozenak, petalo handiekin dituzten uholde delikatuen etengabeko sastraketak ikus ditzakezu.\nHibiscus zergatik deitzen zaio heriotzaren lore\nTxinako arrosa edo hibiscoa etxe landare nahiko ezaguna eta ezaguna da, nahiz eta aspaldidanik propietate mistikoei egotz dakioke. Seinale eta sineskizio askok hibiscoarekin lotuta daude, baina propietate erabilgarria ere badu. Badakizu? Hibiscus lore gorria Malaysiako armarria dago eta bere hiriburuan Hibiscus Park eder bat dago. Bertan 2 mila landare baino gehiago hazten dira.\nNola babestu hibisco barnekoa\nHibiscus Malvaceae familiako ordezkari distiratsua da, lore koloretsu, eder eta exotikoekin eta leuna, muturrean puntakoak, esmeralda-hostoekin. Tropikalak ingurune batean banatuta. Bere edertasun exotikoagatik eta unpretentiousness dela eta, zabalduena etxeko lore gisa hazten da, hibiscus ere jaten da, apainketa gisa erabiltzen eta nahiz eta pintura egiteko erabiltzen da.\nZure seme-alabak landare onenak aukeratzeko\nHaurrarentzako gela bat hornitzen du, guraso bakoitzak gauza baliagarri eta seguruenak aukeratzen ditu. Haurtzaindegi bateko lore loreei ere aplikatzen zaie, denbora luzez zure haurraren bizilagunak izango baitira. Aukeraketa egokia egiteari buruz eztabaidatuko dugu eta ez akats bat egin artikulu honetan. Badakizu? Umea landare berarengan bakarrik interesatzen zaio, baina baita haziko den potean ere.\nZaintzeko berezirik behar ez duten lore barruak nola aukeratu\nEtxebizitza errezegabeek beharrezkoak dira etxeko estetika ez karga bat sortzeko. Arreta minimorik gabeko kalitate onenekin galdu gabe, barneko lore ederrik eta ederrek gainerakoa lasaitu eta zaindu behar izaten dute. Sansevieria Teschin hizkuntza, Afrikako kalamua, Pike buztana - hain ezberdinean izeneko sansevieriya.\nHibiscusaren sendagaien ezaugarriak\nZergatik ez duzu tea kopa bat? Baina te beltza eta berdea tartean sartzen da, eta hainbat gehigarri ez dira gordetzen. Gainera, te berdea kafeina baino gehiago dauka eta kantitate handietan ere kaltegarriak izan daitezke. Ondoren, hibiscus bezalako lore baten laguntzaz etorri. Hibiscusek izugarrizko zaporea du, kolore atsegina, eta ez hibiscoaren propietate onuragarriak.\nEmateko zuhaixka loreak onenak aukeratzea\nLandare desberdinen eraketa eta konbinazioa rola garrantzitsua da lorategiko lursailaren paisaia moldatuz. Lorategirako behar bezala hautatutako zuhaixka egokiak begi bat emango du eta udazken amaieraraino apainduko dute. Zuhaixkak laguntzaz, lorategiko paisaia dibertsifikatu dezakezu, lurraldea banatu eta azentu berriak gehitu.\nCopyright 2019 \_ Online larre nekazaria \_ Hibiscus


...teka, haizeak agintzen duenean, ibai zikinaren bafada garratza. Kepa Garrazaren estudioaren kanpoan itsasbeherak ...\nHori ikusita katuak ere ahoa ireki eta bufada bat botatzen badu, haserre-marraka bat, zakurra aztoratzen ...\nKANDIDO k nekea adierazten duen bafada bat egiten du telefonoa gordetzen duen bitartean. Gero esku...\n33. atala: Min gaiztoak. Egilea(k) , GOENKALE. Goenkale, Euskal Irrati Telebista 2008 (1)\nLEO:( Bafada etsia)...\nIBONek aurpegi txarra jartzen du eta bufada bat botatzen du.\n...rrez mukuru. Oskarrek arnasari eutsi zion ke bafada saihesteko.\nAmaia Lapitz eta Didoren ermandade sekretua. Egilea(k) AGIRRE, Katixa. , ELKAR 2013 (4)\n...> bota du barnealdetik datorren garagardo garratzaren bafadak.\n..., plast eginda. Txakurraren biriketatik azken aire bafada nola ateratzen zen entzun zuten. Isiltasuna nagusitu zen be...\n...n gelditu zenean, jasanezina egin zitzaien bafada. Gidaria gutxienez ehun urteko gizon zimurtu bat zen, aurpe...\n...>. Arnasa sakon hartu zuen, eta behien gorotzen bafada batek goragalea eragin zion. Besterik ez zitzaion falta ber...\n...ntitu zuten, eta ez ziegetako aire ustelduaren bafada. Aire girotua eta internet. Hura paradisua zen! Pareten kon...\nAitak zigarro bat piztu zuen. Lehen bafadek sukalde guztiari halako usain on berezi bat eman zioten. Er...\n...>ez dira berriz agertu. Hego haizea bere bafada lehorrekin datorrenean sentitzen da eroso Asif, bere herria...\nArmairua. Egilea(k) RODRIGUEZ, Eider. Argia, Komunikazio Biziagoa, S.A.L 2009 (1)\n...>koadrotan. Biluzik ematen zuten eguna, ke bafada amniotikoei beha, gitarra urratuz eta kantu kiribil amaigab...\nHaize bufadak goratu dit gona,\n...bat, haize firfira bat, punpa hauskor bat, bafada ziztrin bat... Eta zer gehiago? Amets baten ezina, tantatxo...\nBeste langile bat hil da, laugarrena hiru egunean. Egilea(k) ERREDAKZIOA. Berria, Euskal Editorea SM 2008 (1)\n...ua kendu zutenean gasolina edo gasolio lurrunaren bafada bat nabaritu zutela. Ondorioz, 51 urteko N.H.P.-k konortea ...\n... bluan. Izar xeheak ere. Lano argistak. Ilargiaren bafada. Gorapen. Ordea, ilargi hau ez omen da ona eta otsailaren 2...\n...a bera egin zuen barra osteko nagusiak bafada eta guzti. Alberto beldurtu egin zen, baina hala ere barrar...\nEuskal kultura 2008. Egilea(k) GAZTELUMENDI, Patxi. Jakin, Jakinkizunak S.L. 2008 (2)\n... aurrean, irratia piztu eta Hala Bedi entzutea, haize bufada atsegina da gorputzean. Irudimena, hizkuntzak, musika, mezu...\n...lada elektoralen arabera aldatuko eta, batez ere, bufada politiko batek ezin izango zukeela bertan behera utzi, ekim...\nEuskal kultura 2010. Egilea(k) GAZTELUMENDI, Patxi. Jakin, Jakinkizunak S.L. 2010 (1)\n...ehintzat, azken 30 urteotako kultur haize erauntsi bufada kolperik latzena jaso dugu dudarik gabe, ideien eta mezuen ...\n...baten gisakoa, edo bestela txinpartaz betetako bafada bat izaten da. Batzuetan, alde baterantz egiten du; besteet...\n...>zen zopa erraldoia, likido morbidoa. Haize bafada bat Noraren sorbaldan jarritako jaka aireratzeko zorian iza...\nGeruzak. Egilea(k) CILLERO GOIRIASTUENA, Javi. Berria, Euskal Editorea SM 2015 (1)\n...> jan gabe, egia esan. Janari usainaren bafadak bata bestearen gainean metatzen ditun, hainbat geruzatan.Bi...\nGure Jerusalem galdua. Egilea(k) EPALTZA RUIZ DE ALDA, Aingeru. , ELKAR 2013 (6)\nMintzatzean hats bafada ateratzen zen haren aho tikitik. Buruaz aparte, eskuin beso...\nHaize bafada ederra atera nuen sudurretik. Eztul txarra eragin zidan hor...\nProposamenak mespretxuzko bafada bat baizik ez dio jalgiarazi bahitzaileari. Iduri du bere e...\nBero bafada handi batek kolpatu ninduen atea ireki bezain agudo. Lurrin...\n...oroigarri, eta ezin hortik hatsik hartu. Haren bafadei ere gorrotoa zerien nire aldera.\n...anen ote zuen. Haren zangoei adi eta haren bafadei erne ahantzi nintzen goseaz, nekeaz eta hanpatzen ari zitza...\n...turaren lo ilaunaren erdian postako troika nekatuaren bafadak eta errusiar kanpaitxoaren dilin-hots etena entzutea.\n...hodeitzar grisa zegoen airean geldirik, eta zerion bafada hotzak bisutsaren mehatxua zekarren; baina ekialdean hain g...\nHarri txintxolak. Egilea(k) DAVANT IRATZABAL, Jean-Louis"JOHAÑE AIZAGER". , ELKAR 2015 (1)\nDena hego bafadaz eta belar alaiz.\n...>zen aparkalekutik, gaizki erretako gasoliozko bafada bat utziz.\nIlunpeen bihotzean. Egilea(k) CONRAD, Joseph. , ELKAR 2014 (4)\n...>ari zitzaizkiola. Zekenkeria ergelezko kirats bafada batek kutsatzen zuen dena, hilotz baten hatsak nola. Alafed...\n...>bat piztuko eta itzaliko zen, ke zurizko bafada xume bat aienatuko zen, jaurtigai ñimiño batek kirrika mote...\n...> eta motel batek lurra ikaratu, harkaitzetik ke bafada bat atera, eta hori izan zen guztia. Ez zen aldaketarik age...\n...teko. Eta ez zen mugitzen. Palastada eta bafada biziko eztanda moteldu bat iritsi zitzaigun urrundik, ibai ...\nInkestak, aliantzak, egia bat eta gezur bat. Egilea(k) LETONA, Xabier. Argia, Komunikazio Biziagoa, S.A.L 2012 (1)\n...in ditzakeela. Beste klabea Kataluniako independentzia bafadatan da, eta hauek hainbat herritar soberanismoaren aldeko hautu...\nJulen Madina: 'Egiten dudana egiten dudala, beti ikusiko da gaizki sektore batzuetan'. Egilea(k) ILINTXETA, Reyes. Argia, Komunikazio Biziagoa, S.A.L 2014 (1)\n...>. Ezintasun hutsa. Adar ziztadaren soinua, zezenaren bufadak eta apatxen harramazkek zoruaren kontra ateratzen zuten err...\nKRITIKA. Zinema. Antiheroi zirtolaria. Egilea(k) AGOTE, Gontzal. Berria, Euskal Editorea SM 2018 (1)\n...la bi urte estreinatu zen lehen Deadpool bafada freskoa izan zena Marvelen superheroien unibertso hertsi et...\nKatu jendea. Egilea(k) RODRIGUEZ, Eider. , ELKAR 2010 (3)\n...n jarraitu zuen alferkerian Agnesen etxeraino. Han, bafada batekin agurtu zuen Lilik.\n...eportua. Haize egokitua itzali orduko bero bafada batek inguratu zuen familia. Arratsaldeko bostak ziren.\n...ha gelditu zen ateraino lagundu aurretik. Haize bafada batek aurpegia euriztatu zion eta Yvesek lasterka eta aiene...\n...>jauzi egitearekin batera, zaborrontzian halako bafada epel eta nazkagarria zabaldu den arren, bertako bazter bate...\n...> beste drogarik ez genuela, eta elkarrenganako bafada halitosikoa. Ekaitza baretu zenean uso zuri bat hurbildu zi...\nMYRIAM ETA JON Gora Japon taldeko kideak: «Gustatuko litzaiguke jendea izerditan ikustea». Egilea(k) EROSTARBE, Gorka. Berria, Euskal Editorea SM 2009 (2)\nMyriam: Bai, egia esan haize bufada itxura pixka bat badugu, eta diskoak hori islatzen du.\nDiskoko zortzi kantuak haize bufada bakar bezala igarotzen dira. Jarraikortasun eta erritmo han...\n...>joaterakoan, erdiraino ireki duzun leihotik haize bafada beroa sartu da gelan. "Garbiketarako eguna" pentsatu duzu. ...\nHaize bufada bat egon da eta ireki dira, gau batez, leiho guztiak uniber...\nNarrazio guztiak (1979-1990). Egilea(k) SARRIONANDIA URIBELARREA, Joseba. , ELKAR 2011 (3)\n...> jasan zituen gizonaren sakadurak, hara-honak eta bafadak. Gizonezkoa deskargatu zenean, andereak irribarre egin zuen...\n...zen sartu zaratarik, ez argirik. Hego haizearen bafada suabea sentitu zen soilik. Eta egur bustiaren eta larrelore...\nKe bafada zurixka limurtzen da airean, figura ezezagunak moldatuz, ha...\n...mairuko atearen ifrentzuan, Blaa Ionio laku geotermikoaren bafada misteriotsuen paisaia urdina. Gorputz erdia sartu zuen lehe...\n...ntzita zuen zenbat on egiten zioten olatuen bafadek eta uraren urdinak. Sandokanek ere gustura zirudien ur-bazt...\n...lojura mugitu ziren, eta begi-kolpe bakoitzari bafada are ozenago eta suminduago batek jarraitzen zion.\nZer barkaturik ez. Egilea(k) LADRON ARANA, Alberto. , ELKAR 2011 (1)\nMikelek ke bafada bat bota zuen aire hotzera. Lucíaren maletaren pisua atsegi...


Zaldia versus behorra? – Kalegoi\n1998an, zaldiak ez ezik behorrak ere ez ote genituen atera behar galdetu zidan -benetako berdintasun koherentearen bila baino gehiago, gure aldarrikapenaren absurdua isekaz iradokita- zein den jakin ederki dakidan baina anonimatuan ezkutatu nahi zuen irundar batek.\nHamar urte geroago, “betikoen” Alardearenean eta Parekidearenean problemak izan ziren zaldi banarekin. Batean diote tratu txarra izan zela (ez dakit, nik ez nuen ikusi); bestean, arduragabekeria, eta hura bai ikusi nuen: lauhankadunak abere urduriak direla ez dakitenen esku geratu eta bat eskapo joan zen izuaren izuz. Harrez geroztik animaliekiko jarrera arduratsuagoa izan dela, oro har.\nDena den, ez da hori hizpide ekarri nahi nuena. Izan ere, gertakari triste haien ondoren (komunikabideek jeneralen erorikoak baizik ez zituzten nabarmendu, hain zuzen gainerakoan festaren erabateko “normaltasuna” azpimarratzearren), PSOEko eurodiputatu Barbara Dürkhop alemaniar jatorriko donostiar eta terrorismoak hildako Casasen alargunak egunkari batean gutun bat idatzi zuen, Irunen zaldiek pairatutakoa (nahita izan gabe ere) deitoratu eta handik aurrera halakorik ez gertatzeko dei eginda.\nEsan gabe doa arrazoi osoa eman niola. Baina, baina, baina… Benetan, Barbara? Benetan lehenesten dituzu animalien eskubideak giza eskubideen gainetik? Hala zuk ere, 1995ean “Emakume progresista” saria jasoagatik, uste duzu emakumeenak ez direla giza eskubideak?\nEta berak ere Alardean parte hartzea funtsezko eskubiderik ez dela uste badu, edo Alarde biei zilegitasun bera aitortzen badie, honako hau proposatzen diot Dürkhopi (erretorikoki: ez dut ezagutzen eta ez dut uste euskaraz irakurtzen duenik) eta bide batez emakume sozialista guztiei:\nAlkatearen oniritzia jasotzen duen Alardean parte hartzeko eskubidea ukatuko balitzaio Barbarari, jatorriz alemana delako, imajinatzen duzue zer gertatuko zatekeen politikari batek bazterkeria mota hari ezikusia egin eta zaldien erabilera okerren bat salatuko balu? Erantzun baino lehen, gogorarazten dizuet Alemanian naziek debekatu zietela juduei (hau da, beste aleman batzuei) hemen “traje erregionala” deituko genukeena janztea, herri-folklorea benetako herritar alemanei baino ez zegokielakoan. Komunikabideek eta jende gehienak “tradizional” deitu arren, gogorarazten dizuet “Herriaren Alardea” dela “betikoena”, haien propagandan. Edo imajina ezazue Dürkhop Alardetik baztertuko balute hautu politikoarengatik.\nEz al genituzke berehalakoan irakurriko edo entzungo xenofobia edota etnizismoa edota arrazakeria edota sektarismoa hitzak beste emakume (eta gizon) sozialisten eta ez sozialistengandik, abereen eskubideak pertsona bakar baten gainean jartzea eskandalua zelakoan?\nBaina hemen Herriaren etsaia ez da politikoa, etnikoa, arrazazkoa, hemen emakumeak baztertzen dira, eta ez omen dira zaldi-behorren mailara iristen.\nKategoriak Politika Etiketak Dürkhop, sozialista, zaldiak Bidalketen zehar nabigatu


Next Generation EU hezkuntza eraldaketarako planen garapen egoera aztertu du Nafarroak Hezkuntza ministroarekin - Next Generation EU hezkuntza eraldaketarako planen garapen egoera aztertu du Nafarroak Hezkuntza ministroarekin - Dpto - Educación\nNext Generation EU hezkuntza eraldaketarako planen garapen egoera aztertu du Nafarroak Hezkuntza ministroarekin\nNext Generation EU hezkuntza eraldaketarako planen garapen egoera aztertu du Nafarroak Hezkuntza ministroarekin - Next Generation EU hezkuntza eraldaketarako planen garapen egoera aztertu du Nafarroak Hezkuntza ministroarekin - Dpto\nangle-left Next Generation EU hezkuntza eraldaketarako planen garapen egoera aztertu du Nafarroak Hezkuntza ministroarekin\nChivitek eta Gimenok Celaarekin egindako bileran interesa agertu dute, hezkuntza-sistema modernizatzeko 21. atalean 0-3 ziklorako aurreikusitako inbertsioen inguruan\nEzkerretik eskuinera, Alejandro Tiana, Celaa ministroa, Chivite lehendakaria eta Gimeno kontseilaria.\nMaria Chivite Nafarroako Lehendakaria eta Carlos Gimeno Hezkuntza kontseilaria Isabel Celaá Hezkuntza eta Lanbide Heziketako ministroarekin bildu dira gaur Madrilen, Next Generation EU deituriko Europako berreskuratze planaren tresna nagusietako bat den Berreskuratze, Eraldaketa eta Erresilientzia Planaren bidez hezkuntzaren arloan bultzatuko diren inbertsioei eta erreformei buruzko alderdiak aztertzeko.\nMinisterioaren egoitzan ospatutako topaketan zehar, zeinetan halaber parte hartu duten Alejandro Tiana Hezkuntzako Estatuko idazkariak; Clara Sanz Lanbide Heziketako idazkari nagusiak, eta Fernando Gurrea Ministerioko Gai Juridikoetako idazkariordeak, Chivite lehendakariak eta Gimeno kontseilariak aztertu dute Espainiako Gobernuak bultzatzen duen Berreskuratze, Eraldaketa eta Erresilientzia Planaren (#EspainiakDezakePlana) garapena.\nNafarroako Gobernuko Hezkuntza Departamentuak jada aurretiko aldebiko kontaktuak mantendu ditu planean ezarritako palanka-politiken baitan ezarritako hezkuntza arloan aurkezteko proiektuak prestatzeko helburuarekin.\nHezkuntza eta Lanbide Heziketako Ministerioarekin lotutako Berreskuratze, Eraldaketa eta Erresilientzia Planaren 19, 20 eta 21 osagaietan planteatzen diren planifikazioa eta inbertsioen betearazpena, autonomia komunitateekin egingo dira lurralde lankidetza programen bitartez zein dagokion moduan hitzartu eta onartuko diren entitateen lankidetzarako eremuetan, esaterako Hezkuntzako Konferentzia Sektoriala eta Sistema Nazionaleko Konferentzia Sektoriala eta Enplegurako Lanbide Heziketa.\nZehazki, 19 Osagaiak gaitasun digitalen plan nazional bat ezartzen du, 20. Osagaiak Lanbide Heziketa bultzatzeko estrategia plan bat eta 21 Osagaiak, hezkuntza sistemaren Modernizazioa eta Digitalizazioa.\nLanbide Heziketaren arloan, LH-ko zentroak bikaintasunerako eta trebetasun digitalerako zentroak bihurtzeko ikuspegia jorratu da. Era berean, Chivitek eta Gimenok Hezkuntza Sistemaren Modernizazioa lortzeko Berreskuratze Planaren 21 Osagaian aurreikusitako inbertsiotan barne hartzen den 0.3 hezkuntza zikloa nabarmendu dute, baita zentroen baldintzak arautzeko errege dekretua ezagutzera emateko beharra hala nola unibertsalizazio eta doakotasun plana zeinetan komunitateen pobrezia maila guztiz erabakigarria izango den, eskolaratzeko, hain zuzen, orainaldian plaza horiek eskuratu ezin izan dituzten haiek.\nBestalde, Chivite Lehendakariak eta Gimeno kontseilariak Hezkuntza ministro andreari erakutsi dizkiote 2020-2021 ikasturte honetako Nafarroako hezkuntza sisteman aplikatutako prebentzio protokoloen emaitzak, zeinen eraginkortasunak, joan den irailetik eta une orotan, hezkuntza etapa eta ziklo guztietako ikasleen % 100 zuzeneko heziketa batean mantentzea ahalbidetu duen.\nGimenok Foru Gobernuaren poztasuna erakutsi du Nafarroako Hezkuntza Departamentuak COVID-19ari aurre egiteko prebentzio arauak betetzerakoan heziketa komunitate guztiak erakutsi duen esfortzuagatik eta lankidetzagatik.\nEra berean, Chivitek eta Gimenok ministro andreari onespen foru dekretu berriaren xehetasunak eman dizkiote zeinek araudiko baliabideak LOMLOE bezala ezagunagoa den lege organiko berriarekin, arlo honetan Espainian aitzindaria den dekretuarekin, egokitzen dituen.\n2021-2022 ikasturterako onespen berriak hobekuntzak erraztuko ditu berdintasun arrakala murrizteko eta aukeren berdintasuna hedatzeko, bide batez funtsa publikoekin sostengatutako zentroetan ikasleen bereizketa ezabatuz, kontseilariak ministro andreari solasaldian zehar adierazi dionez.


Argiaren bonu sozialaren gaineko berritasunakHirukide | Hirukide\nArgiaren bonu sozialaren gaineko berritasunak\nEkintzak eta Zerbitzuak, Hasiera, slider | 25 March 2018\nEpea 2018ko urrira arte luzatu da.\nGogoratu nahi dizuegu, argiaren bonu sozialaz gozatzen jarraitu nahi baduzue, ezinbestekoa dela berriro eskatzea, aurtengo urria baino lehen (hasierako apirileko epea urrira arte luzatu da). Hori egin ezean (eskatutako agiriak ere aurkeztu behar dira), hobaria jasotzeko eskubidea galduko duzue: kide ugariko familiek % 25ekoa (urtean 3.600 kWh-ko kontsumora bitartean) edo kontsumitzaile kaltebera larriek % 40koa.\nAlbistea da, 2017an ez bezala, kide ugariko familiok, kolektibo kaltebera izanik, ez dugula errenta-aitorpena zertan aurkeztu % 25eko hobaria erdiesteko. 2018ko urtarrilean indarrean sartu zen ministro-agindu bati zor diogu aldaketa; alabaina, errenta-aitorpena bai aurkeztu behar da kalteberatasun larriarekin lotutako % 40ko murrizketa izateko (kide ugariko familien kasuan, Ondorio Askotarako Errenta Adierazle Publikoa (IPREM, gaztelaniazko siglak) bi aldiz gainditzen ez dutenek).\nAzkenik, aholkatzen dizuegu eskaera eta agiri guztiak aurrez aurre aurkeztea; izan ere, jakin badakigu telematikoki aurkeztu dituzten familia batzuen eskaerak galdu egin direla. Dendaren batean errenta-aitorpena eskatuko balizuete, jakinaraz iezaguzue, dagokion erreklamazioa jar dezagun.\nIkus hemen saltokiak eta argindar-konpainiak.\nSakatu hemen Ministerioaren weba bisitatzeko, Bonu Sozialaren informazio gehiagorako.\nBonu soziala duela gutxi eskatu badugu, berriro eskatu behar dugu?\n2017ko urriaren 10a baino lehen eskatu bazenuten (hau da, dekretu berria indarrean sartu zen eguna baino lehen), berriro eskatu beharko duzue bonuaz gozatzen jarraitzeko. 2018ko urritik aurrera kenduko zaie 2017ko urritik berriz eskatu ez duten familiei.\nUrria baino lehen eskatuko ez bagenu, zein egoeratan geratuko ginateke egun bonu sozialaren onuradun garenok?\nBonu soziala kendu egingo litzaizueke; hau da, Kontsumitzaile Txikiarentzako Borondatezko Prezioaren (KTBP) gaineko % 25eko murrizketa galduko zenukete, berriro berritu arte, eta KTBPren tarifa osoa ordaindu beharko zenukete.\nZigorren bat edo berriro eskatzeko beste epe bat izango dugu?\nEz duzue zigorrik izango, eta fakturan ez da gainordainik kobratuko, baina KTBPren gaineko % 25eko murrizketa galduko zenukete; ondorioz, faktura garestitu egingo litzaizueke. Urria baino lehen eskatzea gomendatzen dizuegu, aste batzuk behar baitira dokumentazioa enpresari hel dakion eta bonu sozial berria baliozkotzeko.\nBonu soziala inoiz eskatu ez dugun familiok edo kide ugariko familia urritik aurrera izango garenok eskatu ahal/behar izango dugu? Nola?\nBai, eskatu ahal/behar duzue, bonu soziala aurretik zuten familiek bezalaxe, eta haiek egindako modu berean. Informazio gehiago www.hirukide.com web-orrian.\nEskaera egin aurretik, errenta-aitorpena aurkeztu behar da?\nEz. Argindar-konpainiek lehenengo hiletan eskatu ohi zuten, dekretu berrian ez zegoelako erabat argi, baina 2018ko urtarrilaren 1etik, ministro-agindu bati esker, ez dago zertan aurkeztu. Alabaina, errenta-aitorpena bai aurkeztu beharko da kalteberatasun larriarekin lotutako % 40ko murrizketa izateko (Ondorio Askotarako Errenta Adierazle Publikoa ─IPREM─ bi aldiz gainditzen ez dutenek).\nhttps://hirukide.com/eu/argiaren-bonu-soziala/https://hirukide.com/wp-content/uploads/2017/10/foto223.jpghttps://hirukide.com/wp-content/uploads/2017/10/foto223-300x300.jpg 2018-05-03T16:16:40+00:00 HirukideEkintzak eta ZerbitzuakHasieraslider\nEpea 2018ko urrira arte luzatu da. Gogoratu nahi dizuegu, argiaren bonu sozialaz gozatzen jarraitu nahi baduzue, ezinbestekoa dela berriro eskatzea, aurtengo urria baino lehen (hasierako apirileko epea urrira arte luzatu da). Hori egin ezean (eskatutako agiriak ere aurkeztu behar dira), hobaria jasotzeko eskubidea galduko duzue: kide ugariko familiek % 25ekoa...


G7 : Errepresioa gelditu behar da - Euskal Herria Bai\nG7 : Errepresioa gelditu behar da\nJoan den agorrilaren 24tik 26era, munduko 7 indar nagusien gailurra pairatu izan behar izan genuen Biarritzen, Euskal Herrian, eta honek aztarnak utzi ditu euskal jendartean : 160 interpelazio, 5 kartzeleratu, ehun bat atxiloketa, 20 bat auzi hemendik eta urte bukaerara eta hainbat lurralde debeku, horien artean hego Euskal Herriko 500 militate. Gaur, gailur honek indarrean inposaturiko neurriz kanpoko presentzia poliziala eta giro sekuritarioak ekarri dituen ondorioen adibide argia dugu. Izan ere, dozena bat pertsona deituak dira Baionako auzitegira. EHBAIk bere sustengu osoa adierazi nahi die auzipetuei eta auziaren presentzia gogorki salatu.\nGailurraren biharamunean erran genuen bezala, gaurkoan berriz ere errepikatu eta salatu nahi dugu gure Herria, setio egoeran egon izana aste batez, gau eta egunez. Honekin, beldurra sortu nahi izan dute bertako herritar eta komertsanteei eta orohar, jendarte osoari. Norbanakoen eskubideak urratuak izan dira: manifestazio eskubidea, libreki mugitzeko eskubidea eta adierazpen askatasuna ez dira bermatuak izan. Gailurraren antolaketak berak zalantza jarri zuen bere zilegitasuna.\nOnartezina da ! Auzia bertan behera gelditu dadin eskatzen dugu. Gailurra pasa eta, jendea beldurtzen segitu nahi dute. Beste mundu bat eta bestelako alternatibak eraikitzeko lanean ari direnei beldurra sortu nahi diete bereziki mobilizazio berri batzuen bezperetan. Alternatibak sortzen segituko dugu. Denen eskubideak errespetatuak izanen diren jendarte justuago baten alde lanean segitu dugu.


Ezinbertzekoak - - euskalerriairratia.eus\nSanti Leone 2021-04-19 11:55\nEz naiz ezinbertzeko langilea. Eta, nirekin batera, Nafarroako Hizkuntza Eskoletako gainerako langileak ere ez dira ezinbertzekoak. Aurten bederen. Iazko maiatzean bai baitzen ezinbertzekoa gure azterketak egitea. Guti da ezinbertzekoa erratea: nahitaezkoa, hil edo bizikoa. Preziso egin behar izan genituen azterketak, bertzenaz eguzkia itzaliko baitzen eta itsasoak idortuko. Hain preziso, hain nahitaezko, hain hil edo biziko, hain, hondarrean, ezinbertzeko, ezen Carlos Gimeno diotenez Hezkuntza Kontseilaria egiarekin ekonomikoa izan baitzen prentsan emandako elkarrizketa batean, guri presioa sartzeko asmoz.\nAurten, ordea –errana dut arestian– ezinbertzekoak ez izatera itzuli gara. Nahiz eta azterketak berdin-berdin egin behar ditugun; nahiz eta 800 ikasle pasatu diren, adibidez, Euskara Departamentutik. Hain ez ezinbertzekoak gara, ezen zuzentzeko astirik ere ez diguten utzi behar. Non eta Hezkuntza Departamentuan ez baitakite matematikan eta, ondorioz, ez dakite kalkulatzen hainbat azterketa zuzentzeko zenbat irakasle eta zenbat egun behar diren.\nGu azaltzen saiatu gara –txostengintzan iaioak gara, urteak dira-eta maiatz-ekainean problema bera izaten dugula–, baina aditzen ere ez dakite. Ez dute sosik gastatu nahi eta ez dute problemarik entzun edota konpondu nahi. Ororen gainetik, kudeatzaile zorrotzak izan nahi dute, langileak estutzen dakitenetarik, gobernua aldatzen delarik ere agintari berriek pentsa dezaten ezinbertzekoak direla. Gu ez bezala.


Pertsona garatzeko Hezkuntza-diseinua | Arizmendi ikastola\nGaur, goizeko 10:30ean, egin da Batxilergoko Gaztelupeko espazio berrien inaugurazioa. Honekin Konfiantzaren Pedagogiak bide berriak urratzen jarraitzen du eta aurreko urtean Almenen egindako lanekin, Batxilergoaren espazio eraldaketari amaiera eman dio Arizmendik ikastolak.\nBertan izan dira Udaleko, Eusko Jaurlaritzako, Aldundiko eta proiektu hau aurrera ateratzen lagundu duten erakundeetako ordezkariak. Ekitaldiari hasiera emateko J.Iñaki Etxezarretak, zuzendari nagusiak, lehendakari berria den Goretti Maturana aurkeztu du. Jarraian Gaztelupeko abesbatzakoek Humanity at Music sinfoniako Xalbadorren heriotza eta Etorkizuna piezak abestu dituzte\nOndoren, Elena Errastik, Gaztelupeko arduradunak, hartu du hitza. Arizmendik 2009. urtean Konfiantzaren Pedagogiaren alde apustua egin zuela adierazi du, eta gaurkoa, bide luze honetan Arizmendi ikastolak ematen duen beste pausu bat dela.\nArkitektura ikuspegia Nondik enpresako Ahinitze Errastik eman du. Ahinitzek ikuspegi arkitektonikotik proiektu honen oinarriak azaldu ditu:\nArkitektura esperientziala. Alegia, arkitekturak agertoki izan behar du, esperientzia ezberdinak bizitzeko gonbitea eginez, eta erabiltzaileari egoera pedagogikoak gertatzeko bidea erakutsiz.\nBarne zirkulazioa. Alegia, elkarrekintza ezberdinak sortu behar dira, espazioan zehar mugitzeko askatasuna izateko.\nIngurune anitzak. Alegia, hezkuntza-espazioa inklusiboa izan dadin, eremu txiki eta anitzez osatutako ingurune konplexua izan behar da.\nEraikinaren bizitza. Alegia, obrak amaitu ostean, erabiltzaileek inguru berri hori konkistatu behar dute egunerokotasunaren bidez, lekuarekiko erlazio identitarioak sortuz eta egoera berriak eraikiz.\nJune Anduagak, Gaztelupeko pedagogia arduradunak, espazio hauek ikasleekin nola erabiltzen diren azaldu du. PROI (Proiektuetan Oinarritutako Ikaskuntza) da guzti honi sentsua ematen diona. Ikasleak edukiak proiektuen bidez lantzen dituzte, errealitatetik oso gertu egoten dira ikasleak eta euren alderdi analitikoa eta kritikoa pizten da PROIri esker.\nHitzetatik ekintzetara pasatzeko, bertaratutako guztiak bisita gidatua izan dute, eta ikasleak proiektuetan lanean ikusteko aukera izan dute. Ikasleek, ze proiektu lantzen ari diren ere azaldu diete bisitariei.\nAzken topagunea beheko solairuan dauden harmailak izan dira. Bertan gonbidatuei eman zaie hitza. Bisitatutako espazioen inguruan eta hezkuntzak, eta Arizmendi ikastolak, gaur egun dituen erronken inguruan hitz egin ostean ekitaldiari amaiera emateko ordua heldu da. Nola ez mokadutxo batekin. Zaldibarko OLHko sukaldariek prestatutako pintxo goxoez amaiera ederra eman diote. Argazkiak.


"Errimak duen berezko erakargarritasun estetikoaz jabetu eta horrekin gozatzeko aukera ere ematen du zirtoak" - bertsoa.eus\nAiztondoren zirtotsa 2021-07-16\n"Errimak duen berezko erakargarritasun estetikoaz jabetu eta horrekin gozatzeko aukera ere ematen du zirtoak"\nKilometroak Kultur Elkarteak eta Mintzola Ahozko Lantegiak antolatutako lehen ikerketa deialdiari esker osatu dute Harituz Tolosaldeko Bertsozaleen Elkarguneko zenbait kidek zirtoaren aplikazio didaktikoari buruzko lana. Mikel Artolari entzun dizkiogu xehetasunak.\nHarituz Tolosaldeko Bertsozaleen Elkarguneko zenbait kidek - Beñat Iguaran Amondarain, Haritz Mujika Lasa, Imanol Artola Arretxe, Mikel Artola Izagirre, Oihana Iguaran Barandiaran eta Unai Mendizabal Jauregi - sinatutako Aiztondoren zirtotsa. Aiztondoko zirto tradizioa eta aplikazio didaktikoa lanak eskuratu zuen iaz Pello Mari Otaño Beka. Proposamena gorpuzteko urtebeteko epea pasata, amaitutako lana ezagutzeko aukera izan da.\nBertsoa egiten ikasteko bidean, zirtoak errima eta bat-batekotasuna lantzeko eskaintzen dituen aukerak ikas-irakas prozesuan aintzat hartzekoak direla nabarmendu da. "Errimak duen berezko erakargarritasun estetikoaz jabetu eta horrekin gozatzea" ere badakarrela aipatu du Artolak, ahozkotasunari loturiko beste zenbait trebezia garatzeko aukerez gain; baita gaitasun pertsonalei eta sozialei dagozkienak, edota bertsolaritzaren historia bera gehiago ezagutzeko ere. Zirto historikoak eta taldeak berak sortutako zirtoak jasotzen dituzten bideoak egin dira, eta lehen probak egin dituzte jada ikasgelan, ikasleak ere zirtoak egitera animatuz. "Umoreari dagokionez, zaskarekin lotzeak adarra jotzearen eta min ematearen arteko muga lausotzeko arriskua du", aitortu du Artolak, hala lotu baitute ikasleek, "baina saioak aurrera egin ahala, ez da horrelako arazorik izan, eta umoreak ludikotasunari mesede egin dio", esan du.\nMaterial didaktikoa osatzen duten bideo horiek www.bertsoikasgela.eus eta www.bertsoeskola.eus webguneetan jarriko dira eskura erabilera didaktikorako.\nKilometroak Kultur Elkarteak eta Mintzola Ahozko Lantegiak elkarlanean abiatutako bidearen lehen emaitza izan da Harituzeko zenbait kidek egindakoa. Bigarrenerako bidea egingo duen proiektua zein izango den ere iragarri da ekitaldian bertan: Maialen Akizuk eta Eresti Oiarbidek lortu dute bigarren deialdiko saria, Gabiriako bertsolaritza eta bertsolaritza Gabirian proiektua gauzatzeko.\nUrriaren 1ean Ordizian egingo den aurkezpen eta bertso saioan ezagutuko ditugu proiektuaren nondik norakoak.


Basilius Hoffmanen mundu sekretua. Amets-lapurra by Rinoceronte Editora - Issuu\nBasilius Hoffmanen Mundu Sekretua\nAmets-lapurra Fernando M. Cimadevila\nRitarentzat, egiazko Rivka, berak erakutsi baitzidan nire mundu sekreturako atea.\nHasieran amets bat egon zen, dena, txiki edo handi, amets batekin hasten baita. Kartografoaren egunkarian aipatua\nKatuek amets egiten dutenean, bakardadean pausatutako esfingeen jarrera agurgarria izaten dute, eta amets amaiezin batean murgilduta daudela dirudi; txinparta magikoak ageri dira haien oin bigunetan eta hondar fina bezalako urrezko partikulek haien beginini misteriotsuak betetzen dituzte. Baudelaire\n1. kapitulua Yidakia Gabonak heltzeko astebete falta zenean jakin zuen Peterrek opor haiek ezberdinak izango zirela. Arratsalde hartan, gurasoek seietan bere bila joango zirela hitz eman zioten, ikasten zuen barnetegiaren atera. Baina, ohikoa zenez, ez zuten haien hitza bete. Luzez itxaron zuen, beste ikasle guztiak nola joaten ziren, burdinazko hesi zaharra nola ixten zen eta gauak bere mantua nola hedatzen zuen ikusten zuen bitartean. Ez zen parkean paseatzeko arratsalde atsegin horietako bat, baizik eta neguko arratsalde heze eta hotz bat, iluntasunak eguna espero baino lehenago irensten duen horietakoa; honelakoetan, munduko txokorik gozoena etxean egoten da, berogailuaren ondoan. Peter banku batean egon zen zain, maleta ugariz inguratuta; hotzak uzkurtzera behartu zuen, eta sudurrean erori zitzaion ur-tantak eurizaparrada baten hasiera ez izatea erregutu zuen. Azkenik, familiaren luxuzko limusina iritsi zenean, ez zen ia gihar bat ere mugitzeko gai, eta hezurretaraino sorgortuta, autoan sartu zen, hortzek karraska egiten ziotela. Amak musu eman zion, eta berandutzea ohiko aitzakia batekin justifikatu zuen, baina Peterrek ez zion kasurik egin. Egiatan, berdin zion amaren aitzakiak: hiru hilabete baino gehiago igaro ziren elkar azkenekoz ikusi zutenetik, barnetegian lehenengoz sartu zenetik, alegia. Sarritan, â€œbarnetegiâ€? hitza entzutean, eraikuntza gris bat datorkigu burura, bunker edo gazteentzako presondegi baten itxurakoa, baina ez dira horrelakoak izaten. Peterren barnetegia eskola ospetsu bat zen, harri landuz eraikitako antzinako monasterio bat zen eta belusezko errezelak eta haritzondozko mahaiak zituen.\nHala ere, ez pentsa horregatik ordutegirik, araurik eta zigorrik ez zegoenik: belarrietan argizari gehiegi zuten irakasle harroputzak zeuden, baita soilik beren familiaren aberastasunaz hitz egiten zekiten mutilak ere, eta diziplina zorrotzenari neurri eta zentzu gabeko adeitasuna zioten. Ondorioz, neurri batean, Peter pozik irten zen barnetegitik, egun batzuetarako bazen ere, eta gurasoekin apur batez egongo zen. Une hartan, ezer onik iragartzen ez zuen ahotsaz, amak esan zuen: –Peter. Aitak eta biok premiazko bidai batera joan behar dugu. “Premiazko” eta “bidaia” bizitzan gehien entzun zituen hitzak ziren. Izan ere, Peterren gurasoek diru asko zuten, baina horren eraginez, denbora oso gutxi izaten zuten, gehienetan haien aberastasuna inbertsio oker batean edo negozio txar batean ez galtzea galarazten ematen baitzuten. –Zuretzat egokiena nire nebaren etxean gelditzea dela pentsatu dugu, osaba Basiliusen etxean –gehitu zuen amak. Peterren gurasoek, guraso gehienek bezala, ustez seme-alabentzat egokiena dena egiten dute. Peterren kasuan, “onena” etengabe bidaiatzea, eskolaz behin eta berriz aldatzea eta egunero bere logela hotel bateko gela ezberdin bat izatea zen. Horrek ez zion Peterren notei onik egiten; beraz, azkenean, erabaki zuten “Peterrentzat onena” denbora gehiena barnetegi batean ematea zela. –Osaba Basilius? –galdetu zuen atsekabetuta–. Ez dut inoren etxean gelditu nahi. Horretarako, hobeto nago eskolan. –Tira, Peter –esan zion amak tonu gozoa jarriz–. Ez al duzu oroitzen txikitan han zenbat dibertitzen zinen? Egun osoa ematen zenuen eskaileretan gora eta behera eta lorategian korrika egiten. Peterren ama emakume liraina zen; nahi zuena lortzeko, limurtzeko gaitasuna erabiltzen ikasi zuen, baina Peterrentzat aski ezagunak ziren amaren erretolika eta promes hutsalak, eta ez zuen erraz engainatuko. –Ama… hamabi urte ditut, eskaileretan korrika ibiltzea ez zait jadanik dibertigarria iruditzen. Gainera, nahiko arriskutsua da. –Uler gaitzazu, Peter, premiazko arazo bat konpondu behar dugu –erantzun zion amak, eztabaida amaitutzat emateko asmoz. –Baina ez dauka telebistarik! –egin zuen protesta Peterrek. –Telebista, diozu? –mintzatu zen aita, bere bibote txikia txosten batzuen gainetik altxatu bitartean; gutxitan egiten zuen horrelakorik. Ilea gominaz atzerantz orraztuta zuen eta beti muturtuta zegoela zirudien–. 12\nMutiko, ez duzu benetan sinetsiko eskolan izan dituzun emaitza txarrak ikusi ostean, telebista ikusten utziko dizugunik. –Aitak arrazoia du –baieztatu zuen amak, arreta gutxiz bere urre koloreko ile ikusgarria apaintzen zuela. Peterren aita, Hillman jauna, oso gizon zorrotza zen. Ez zituen ez ustekabeak, ezta bat-batekotasuna gustuko, denak jarraitu behar zuen aurretik ezarritako bidea, eta ezerk ez zuen sorpresek edo ustekabeek baino gehiago asaldatzen. Ondorioz, Peterren ikasketek edo beste edozerk berak esperotakoa betetzen ez bazuen, lehen baino lehen konpontzen zuen. –Badakizu zenbat diru balio duen zure eskola ospetsu horrek? Arreta berriz ere paperetarantz bideratu zuen, ez baitzuen erantzunik espero. –Uste nuen kartzelak Estatuak ordaintzen zituela… –marmartu zuen Peterrek isilka, baina oihuka esanda ere, ez ziotela entzungo iruditu zitzaion. Ondo zekien gurasoei bost axola ziela semeak pentsatu edo egin zezakeena. Bazirudien aita gehiago gogaitzen zela xahututako diruagatik, semeak azterketak ez gainditzeagatik baino. Bere gurasoek era eraginkorrean antolatzen zuten bizitza, Peterrentzat ona eta txarra zer zen erabakiz. Baina zer edo zer espero ez bezala jasotzen zen bakoitzean, erru guztia Peterri egozten zioten; nagi hutsa zela eta ez zela inor izatera helduko esaten zioten. Urteek aurrera egin ahala, haien arteko harremana asko aldatu zen, eta gurasoekin emandako pasieren eta etxean elkarrekin iragandako arratsaldeen oroitzapenak urruneko irudipenak besterik ez ziren. Amore ematea erabaki zuen. Limusinaren kristalean burua pausatu, eta alde zaharra osatzen zuten harrizko eta zurezko etxeei begiratu zien. Leihoak laranja antzeko koloreaz argitzen hasi ziren, eta mahaiak prest zeuden sutondoan afaltzeko. Handik ordu batzuetara, osabaren etxera heldu ziren. Peterrek ez zuen etxea oroitzen, aspaldi joan baitzen azkenekoz bisitan; eta ez soilik bere gurasoak oso lanpetuta zeudelako, baizik eta osaba Basiliusek ere asko bidaiatzen zuelako. Etxe hura arraroa zela pentsatu zuen. Lehen begiratuan, harrizko eta zurezko eraikuntza ohikoa zirudien, baina arretaz begiratuz gero, berezitasunak agerikoak ziren. Aspaldian etxetzar bat izan zenari balkoiak 13\ngehitu zizkioten, baita leiho txiki eta biribilez hornituriko txapitulak, galeriak eta are zutabe batzuen gainean eraikitako logela berriak ere, zuhaitz batean egindako txabolak balira bezala. Urteekin etxe dotore hura zuhaitz bat bezala hazten zihoala zirudien, hain zuzen ere, bere adarrak zeru izartsurantz luzatuz. Peter bertan azkenekoz egondako aldia oroitzen saiatu zen, pozteko arrazoi baten bila beharbada. Haatik, jaki eta liburu batzuen oroitzapen lausoak besterik ez zitzaizkion bururatu. Gogoan zuen osabak mende erdia betetzean jai bat antolatu zuela, baina amaren arabera, urte ugari zeramatzan gauza bera egiten eta harrezkero, ez ziren berriz bisitan joan. Ordutik hona hiru edo lau urte igaro ziren, baina hori, Peterren adineko norbaitentzat, bizitza osoa zirudien. Etsituta, Peter limusinatik jaitsi zen eta lorategi zaindu bat gurutzatu zuen gurasoekin batera; mota guztietako ehunka landare ikusi zituen: fruta-arbolak, negua izan arren loredun zeuden espezie koloretsuak eta animalia desberdinen formako hesi harrigarriak. Haritzondozko ate erraldoira heldu zirenean, amak zilar koloreko kate txiki bati tira egin zion eta etxe barnean kanpaitxo batzuen soinua entzun zen. Atea Spinelli andreak zabaldu zuen, sukaldeko amantala jarrita zuela. â€“Ongi etorriak! Ordu-orduan heldu zarete! â€“esan zien bere azentu italiar kantariaz. Energiaz beteta zegoen emakume hura: masail gorriak eta aldaka zabalak zituen, eta ez zekien erretiroa zer zen. Batek daki zenbat urte zeramatzan bertan lanean: etxezaina, sukaldaria, jostuna eta mandataria izateaz gain, milaka betebeharrez arduratzen zen. â€“Heldu dira, Francesco! â€“egin zuen oihu etxearen barnealderantz. Francesco bere senarra zen, Spinelli jauna: lorezaina, gidaria, zurgina eta, orokorrean, konponketen arduraduna, eta bere laguntzari esker, Spinelli andreak ordena apur bat ezartzen zuen Basilius Hoffmanen bizitza xelebrean. Spinelli jauna korridorean poliki eta pausoak nekez emanez agertu zen. Urteek indarrez eraso ziotela zirudien: gizon garaia izan arren, denborak sorbaldak estutzen zizkion eta honen ondorioz, beherantz okertuta zegoen, sahats baten adarrak bezala. Panazko praka marroiak eta jertse gris bat zeramatzan. 14\n–Bona sera, Hillman jaun eta andrea –esan zuen motelki–. Arratsalde on, gazte –gehitu zuen Peterri begira. –Presto! Igo fardelak eta emaiozu haien berri irakasleari –estutu zuen emazteak. Gidariak txanda askotan limusinatik sarreraraino eramandako maleta multzo handiari begiratu zion Spinelli jaunak, etsituta. Fardel guztiak aldi berean altxatu zituen, erraztasun aspertuaz, eta Peterrek aho bete hortz begiratzen zion bitartean, eskailerak igotzen hasi zen, pausuak nekez emanez. –Sar zaitezte. Ez gelditu atean, per favore –esan zien Spinelli andreak–. Egongelan itxaron dezakezue. Peterrek ez zuen toki hura oroitzen, eta zur eta lur gelditu zen inguruan zuen guztia ikustean. Etxeak itxura arkaikoa baina oso ondo zaindua zuen. Abileziaz konbinatutako tonu ezberdineko egurrez zegoen eraikita. Egongelari itxura erosoa emanez, alfonbrak eta ispiluak zeuden nonahi, baita argi ahul eta atsegin bat igortzen zuten lanparak ere. Sukaldetik, partida bat ematen ari zen irratiaren soinu indargabearekin batera, oturuntza gozo baten usaina iritsi zitzaien. Spinelli andreak egongela zabal batera eraman zuen Hillman familia. Aitak, tximiniaren alboan zegoen viktoriar garaiko jarleku eroso batean eseri, eta bere agenda kontsultatzeari ekin zion. Egongelan apalategi ugari zeuden, itxura zaharreko liburuez gainezka; izenburuak urrez eta zilarrez idatzita zituzten, eta liburu asko Peterrek ezagutzen ez zituen hizkuntzetan zeuden idatzita. Beste apalategi batzuetan, hamaika objektu ikusi zituen: zurezko eta buztinezko txirulak, danbor eta tinbalak, musika-tresna bitxiak, mota guztietako maskarak, pipa txiki eta handiak, hezurrez eta harriz egindako arma bakunak, Erdi Aroko ezpatak eta gauza ezezagun ugari. Hormetatik zintzilik, urruneko lurraldeen koadro, grabatu eta tapizak zeuden: basamortu suharrak eta elurtutako mendiak ikusten ziren, baita ilargiak argitutako basoak eta uharte tropikalak ere. Peterren arreta erakarri zuen larru marroi batez babestutako liburu zahar batek : sofa baten gainean erdi zabalik zegoen eta urre koloreko sagar bat zuen azalean; A bat zuen sagarrak erdian. Harritu egin zen disimuluz orri batzuk gainbegiratu zituenean, izaera eta garai desberdinetako orri solte ugari baitzituen. Batzuk, libreta batean eskuz idatzitako istorioak ziren; beste batzuk, ume batek eskolako margoekin marraztutako irudiak ziren, eta poemak, sepia 15\nkoloreko argazki degradatuak, eguneroko baten oharrak, erreferentzia eta eskalarik gabeko mapa zakarrak… Hitz batean, dokumentu ugari ziren, eta ez zirudien haien artean harremanik zutenik, ezta egilea ere. –Afaria ia prest dago –esan zuen Spinelli andreak, eta Peterrek liburua disimuluz uzi behar izan zuen–. Irakaslea nire senarrak ohartarazi orduko jaitsiko da. Barka iezaiozue, Australiara egindako bidai luze batetik duela ordu gutxi batzuk itzuli da eta nekatuta dago. Ziurrenik ez zuen kanpaia entzungo. –Entzun dut, Spinelli andrea, ez zaitez kezkatu –esan zuen osaba Basiliusek, une hartan egongelan sartzen zela–. Baina ez nituen nire ditxosozko zapatilak aurkitzen. Eta, Peterrek ikusi ahal izan zuenez, amore eman omen zuen, kolore desberdinetako zapatilak baitzeramatzan jarrita. Horrek are itxura xelebreagoa ematen zion. Osaba Basillius ez zen oso garaia, enbor zahar bat bezain mardula zen, eta tripa handia zuen. Laranja koloreko ilea buru soilaren bi aldeetan hazten zitzaion, eta brontze landuzko uztai txiki batekin batuta zeraman. Kolore bereko bizarra eta bibote luze bat zituen masail gorrituen azpian. Alkandora zuri bat eta txaleko marroi bat zeramatzan, eta honen gainean poltsiko-erloju baten urrezko katea nabarmentzen zen; prakak beltzak eta marradunak ziren. Amaitzeko, bere janzkera xelebrea tximeleta-begizta gorri batek osatzen zuen. –Pozten naiz zuek berriz ikusteaz –esan zuen, Peterren ama besarkatuz, azken honek besarkada gogo gutxiz itzuli bazion ere. Ondoren, sorbaldetatik heltzen zuela banandu ziren, eta bere begi urdin sakonekin begiratu zion; urteekin hainbeste aldatu zen bere arreba izan zen neskatoaren bila zebilen, beharbada. Hillman jaunari eskua eman ostean, Peterri begietara begiratzeko makurtu zen. –Mmmm… zure adinerako ez zara oso garaia –esan zion, denak zur eta lur utziz–. Benetako Hoffman bat zara, bai horixe. Txokolatezko eta bananazko tarta egin du Spinelli andreak. Zure gogokoena da, ezta? –E… bai, mila esker –esan zuen Peterrek harrituta, norbaitek bere gustuei buruzko xehetasun bat gogora zezakeelako. Spinelli andreak jaki zoragarriak egin zizkien: kuia krema ogitxigorkiekin, hegaluzezko enpanada, oilaskoa txanpinoiekin eta esnegain saltsarekin, eta jakina, hitz emandako txokolatezko eta bananazko tarta, merenge oso gozoz estalia, mendi elurtu bat balitz bezala. 16\nAfalostean, osaba Basilius Australiara egindako bidaiatik ekarri zuen musika-tresna berria erakusteko tematu zen. Peterrek sinesgogortasunez begiratu zion, eta gurasoek, mesfidati, presaka zebiltzala esan zioten arren, apur batez bertan gelditu zitezen konbentzitu zituen. –Spinelli jauna, nire azken erosketa ekarriko diguzu? Segidan, Francesco zaharra eskuetan objektu zinez xelebrea zuela itzuli zen. Musika-instrumentua bi metro luzeko egur zurizko enbor bat besterik ez zen, emeki sigi-saga tronpeta bat bezala zabaltzen zena. Arreta handiz leunduta zegoen eta zeinu ulertezin batzuk zituen idatzita. Osabaren arabera, “yidaki” izeneko musika-tresnaren bertsio berezi bat zen, australiako aborigenek darabilten tresna batena, hain zuzen ere. Bere azalpenak jarraituz, argi guztiak itzali zituzten, egongela tximiniako suak besterik argitzen ez zuela. Osaba Basiliusek airea sakon hartu eta mutur estuenetik putz egin zuen. Soinu iraunkor eta baxu bat entzun zen, adar erraldoi batek sortuko lukeenaren antzekoa, eta Peterri iruditu zitzaion lehenengo urrundu egin zela, oihartzun baten moduan berriz itzultzeko. Begiak itxi zituen. Haizea bortitz bat orroka sumatu zuen bere inguruan, belarrira xuxurlaka zebilkion haize fresko eta indargarri bat. Nota berriak entzun ahala, mendi garai batzuen artean zegoela sentitu zuen; bertan soinua labar sakonetatik behera erortzen zen eta sakonean durundatzen zuen. Orduan, dena desagertzen zela sentitu zuen. Amets batean bezala. Mendi garai haien tontorrean zegoela iruditu zitzaion, ia zerua ukitzen zuela, eta bere presentzia besterik ez zuen sumatzen, bere pentsamendua; inork ezin zuen esku hartu zer egin eta nola egin behar zuen esanez, eta libre sentitu zen. Horrelaxe egon zen, azken notaren oihartzuna desagertu arte urrundu eta haizea baretu zen arte. Begiak zabaldu eta berriz ere egongelan zeuden. Hillman senar-emazteek segundo batean esan zuten agur, berokiak hartu eta, atera iritsi zirenean, Peterren aitak denbora ikasten eta gainditzeko zituen ikasgaiak prestatzen eman behar zuela gogorarazi zion. Amak semeari musu eman zion eta Gabonetarako itzultzen saiatuko zirela hitz eman zion. Peterrek begietara begiratu zion eta amaren barnean gauza ñimiño bat aldatu zela sentitu zuen, bidaiara ez joatea eta bertan gelditzea nahi zuela, baina indartsuagoa zen beste zerbaitek betebeharrak konplitzera bultzatzen zuen. 17\n–Beno, Peter, yidakia jotzen ikastea gustatuko litzaizuke? –esan zion osaba Basiliusek gurasoek alde egin orduko–. Edo nahiago duzu nire bidaietako oharrez eztabaidatzea? Zuk zeuk aukeratu. Zer egin nahi duzu? Egun penagarri hartan behar zuen azkena, bere osabaren istorioak entzun behar izatea zen, beraz, azkar erantzun zuen: –Mila esker, baina nekatuta nago eta nahiago dut ohera joan. –Bai, jakina. Bidaia luzea egin duzu hona etortzeko… Ados, berreskuratu indarrak biharko. Ziur gustatuko zaizun zerbait prestatu dut. “Itzel”, pentsatu zuen Peterrek, “hirugarren adinaren abentura miresgarriak entzun behar izatea besterik ez nuen behar”. –Ez dakit… etxerako lan asko ditut –zuritu zuen Peterrek bere burua, konpromiso hura saihestu nahian. –Hara, sentitzen dut, bada –esan zuen osabak tristeki–. Ikasketak dira zure betebehar nagusia. Peter logelaraino lagundu zuen, goiko solairu batean zegoena. Ez zen handia, baina bai erosoa. Logela osoa egur ilunez zegoen egina. Edredoi lodi batekin estalitako ohea, armairu bat, esekileku bat, gorputz osoa ikusteko ispilu zahar bat eta luxuzko idazmahai bat zituen. Horretaz gain, teilatuarekin bat egiten zuen hormetako batean, leiho zabal bat zuen eta alboan, jarleku txiki bat zegoen, ikuspegiaz gozatu ahal izateko. –Dena zure gustukoa izatea espero dut. Zerbait behar izanez gero, ohe ondoko kateari tiratu besterik ez duzu. –Eskerrik asko, atseden hartu nahi dut, besterik ez –erantzun zion Peterrek. –Hartu atseden, orduan –eta atea itxi baino lehen gehitu zuen–: Aizu, Peter, zer sentitu duzu yidakia entzutean? Peterrek erantzuna pentsatzeko segundo bat behar izan zuen. Ez zuen horrelako galderarik espero. –Bada… ez dakit. Zama izugarri bat gainetik kendu izan balidate bezala sentitu naiz, nire… nire kezka guztiak desagertu izan balira bezala, uste dut erlaxatu egin nauela. –Ulertzen dut –esan zuen osaba Basiliusek, pentsakor–. Zure gurasoek ere hori sentitu dutela uste al duzu? –Ez dakit, amak beharbada bai… Uste dut aita erlaxatzeko kloroformoa erabili beharko genukeela –erantzun zion Peterrek, bere txantxarengatik barrezka. 18\n–Zure amak… ados. Ez dizut gehiago eragotziko, gabon. Logelako atea itxi zuen. Peterrek bere burua bakarrik ikusi zuen ispiluaren aurrean. Oraindik jantzita zeraman barnetegiko uniformea. Ispilutik begirada urrundu eta objektua hormarantz biratu zuen. Ez zuen bere burua ikustea atsegin. Egiatan, bere gorputza ez zen lerdena, eta bazekien “lodikoteen” kategorian sartzeko arriskuan zegoela. Ile gorrixka eta polita zuen, baina begien gainean erortzen zitzaion. Eta hori gutxi balitz, osabak “bere adinerako baxua” zela esan zion. Azkar batean, hainbeste gorroto zuen arropa kendu eta pijama jarri zuen. Ondoren, ohe gainean buruz gora etzan zen. Urrunean, bere osabaren yidakiaren notak beheko solairuan entzun zituen, leihoaren beste aldean izarrek eta ilargiak beste etxeen teilatuetan dir-dir egiten zuten bitartean. Loak hartu zuen, gau hartan bere bizitza betiko aldatuko zela jakin gabe. Peterrek Basilius Hoffmanen etxean igaro zuen lehenengo gauean, gertakari zinez arraroak jaso ziren, irakaslearen bizimodua ezagutzen zutenentzat nahiko ohikoak ziren arren. Peter lo seko zegoen eta ez zuen bere leihoaren bestaldean agertutako irudi txikia sumatu. Ohartzekotan, azazkal zorrotz batekin kristalean zirkulu bat marrazten ikusiko luke, kristala gurina balitz bezala moztuz, ondoren hanka iletsu bat logelan sartu eta krisketa zabaltzeko. Segidan, kontu handiz eta inolako zaratarik egin gabe, logela barrura bizkortasunez salto egin zuen, kantuen moduko bere hankatxo bigunen gainean pausatuz. Izakiak belus itxurako arropa urdin ilunak zeramatzan jantzita, eta bi hankaren gainean bazebilen ere, ez zen metro erdia neurtzera iristen. Isil-isilik, izakiak sorbalda gainean zeraman larruzko zorro bat zabaldu zuen eta bertatik purpura koloreko oihalezko zakutxo bat atera zuen. Zakuaren lokarria nasaitu, erpe txikia zakuan sartu eta harearen itxurako zerbait atera zuen. Ondoren, airera irmoki jaurti zuen eta urre koloreko partikulez osatutako hodei bat Peterren ohearen gainean flotatzen hasi zen. Hodeian islatuta, irudi bat agertu zen, zinemako proiektore ikusezin batek erakutsiko balu bezala: Peter zen, eta zaldi baten gainean trostan, baso bat zeharkatzen ari zen. 19\nKatu begi txiki batzuek dir-dir egiten zuten logelaren iluntasunaren erdian eszena ikustean eta marru ahul bat egin zuen, dena ondo zihoala adierazteko. Segidan, oihal batekin estalitako aparatu bat atera zuen; zilar koloreko xiringa erraldoi bat zirudien. Xiringaren orratza hodeirantz bideratu eta hodeia xukatzen hasi zen, objektuak distira urdinxka bat bereganatzen zuen bitartean. Prozesua amaitu eta tresna gordetzear zegoen unean, atea kolpe batez zabaldu zen. Peter asaldatuta esnatu zen, ingurura begiratu eta osaba Basilius ikusi zuen logelan sartu berri. Eskuineko eskuarekin zerbaiti abiada bizian eragiten zion, eta bere begiek logela goitik behera ikertu zuten, arrotzaren bila. Sakontasunean forma misteriotsua ikusi orduko, irmotasunez objektu bat jaurti zion. Soka batez lotutako zituen bi metalezko bola Peterren aurretik igaro ziren, bere ohe alboan zegoen itzal baten norabiderantz. Baina ez zuten izaki misteriotsua harrapatu. Katu haserre batek bezala ufaka, izakiak azkar atzerantz salto egin zuen, eta hormaren, sabaiaren eta lurraren kontra salto egin ostean, leihotik ziztuan alde egin zuen, osabak jaurtitako bolak esekilekuan korapilatuta utziz. –Madarikatua! –egin zuen protesta Basiliusek, forma misteriotsua azkenekoz harrapatu nahian, baina izaki hura jada gauaren iluntasunean murgilduta zegoen, teilatutik teilatura saltoka. Peterrek lanparatxoa piztu zuen, osabak leihoa ixten zituen bitartean. –Zer gertatu da?! Zer zen gauza hori?! Zer…? –Lasai, Peter, lasai. Ez da ezer gertatzen –moztu zuen osaba Basiliusek. –Baina zer zen hori? –errepikatu zuen. –Mmmm… egian esan, ez dakit, baina argituko dut. Presaz hau erori zaio –esan zuen Basiliusek, eta lurretik metalezko objektu misteriotsua jazo zuen. –Eta zer da hori? –galdetu zion Peterrek ohetik jaikiz. Hurbildu egin zen eta aurpegia argitu egin zitzaion objektuaren argitasun urdintsuaren eraginez. –Ez dakit –erantzun zion osabak, zapuztuta–. Hau ez da objektua ikertzeko tokirik egokiena. Goazen nire estudiora. Peterrek txabusina eta zapatilak jantzi zituen, etxe hartan beti bero atsegina egiten zuen arren, eta osabarekin batera estudiorantz abiatu zen. 20\n–Aizu, osaba Basilius. Nola jakin duzu norbait nire logelan sartu dela? –galdetu zion pentsakor jakin-minez. –Erraza da. Zatoz, erakutsiko dizut. Irakasleak bere logelaraino eraman zuen eta bertan osabak berak sortutako alarma-sistema bat aurkitu zuten. Etxeko toki ezberdinekin izendatutako kanpaitxo txikiak zituen, eta kanpaitxo bakoitza ate eta leihoekin lotuta zegoen, nylonezko hari txiki batzuen bidez. –Inoiz ez jakiten nork sartu nahiko duen etxean, ezta nondik sartuko den ere. Peter ez zen batere harritu, han barruan balio handiko gauza asko baitzeuden. Estudiora heldu zirenean, etxearen gelarik goi-goian zegoena, osaba Basiliusek bere idazmahaiko lanpara piztu zuen eta objektua argi azpian jarri zuen. Erlojugileek erabiltzen duten lupa bat monokulo xelebre bat bailitzan begi aurrean jarri eta, arreta handiz, objektua aztertzen hasi zen. Bien bitartean, Peter gela kuxkuxeatzen saiatu zen, baina lanpararen argi ahulak ez zion mahaitik hiru pauso baino urrunago zegoen ezer ikusten uzten. Leku zabala zela iruditu zitzaion eta etxearen ganbara ia osoa izango zela pentsatu zuen. Ilargiaren argi ahula sabai-leiho txiki batzuen bidez sartzen zen, eta argitasun horrek agerian uzten zituen aldara garaiak eta tramankulu arraroak. Iluntasunean galtzen ziren eskailera batzuk ere ikusi zituela iruditu zitzaion. –Aja! –esan zuen irakasleeak, Peterren azterketa etenez. –Badakizu zer den, osaba Basilius? –Egia esan, ez. Ez dakit zertarako balio duen, baina barnean zerbait duela uste dut, eta hemendik bultza eginez gero, zer den jakin ahalko dugu. Mekanismoa emeki bultzatu zuen eta harea apur bat erori zen idazmahai gainera. Berriz ere lupaz aztertu zuen eta gutun-zabaltzeko batekin eragin zion. –Zein arraroa…! –xuxurlatu zuen osaba Basiliusek–. Harea besterik ez dirudi, baina urre koloreko dir-dira hau ez da ohikoa. Atzamarrekin harea apur bat ukitu zuen. –Harrigarria! Begiratu, Peter –gehitu zuen–. Partikulen artean magnetismo moduko bat dagoela dirudi. Harea bi multzotan banatu zuen, bata bestearengandik hurbil jarri zituen, eta aho bete hortz ikusi zuten nola mugitzen ziren harea partikulak erdibideko puntu bat bilatzeko, multzo bakar bat osatu zuten arte. 21\n–Probatzen utziko didazu? –galdetu zion Peterrek. –Nola ez –erantzun zion osabak, une batez arriskutsua izan zitekeen hausnartu ondoren–. Bi pertsonek batek baino gehiago pentsatzen dute. Peterrek harea ukitu orduko, dir-dir egiteari utzi zion. –Hara! –esan zuen irakasleak harrituta–. Zer gertatu da? Peterrek begiak zabal-zabalik zituen, garrantzi handiko zerbait gogoratu izan balu bezala. –Peter, ondo zaude? –Bai… bai. Bat-batean, kamera baten flasharen moduko zerbait sentitu dut. Baina ez du garrantzirik. –Agian bai. Pentsa ezazu nola sentitzen zaren, burura zer datorkizun. Esan bururatzen zaizun lehenengo gauza. –Bada… Gogoratu dut gaur zaldi batean igota nengoela amestu dudala, baina ez dakit zer zerikusi duen. –Amets bat, diozu –hausnartu zuen osaba Basiliusek. Harea apur bat gehiago bota zuen idazmahai gainean–. Uki ezazu berriz ere, Peter, eta kontzentra zaitez. Peterrek eskua hurbildu zuen, eta begiak itxiz, atzamarra hauts distiratsu hartan barneratu zuen. Lehenengo saiakeran bezala, hareak bere dirdira galdu zuen. –Bai! –esan zuen Peterrek urduri–. Berriz gertatu da, orain baso batean nengoela oroitu dut. Basiliusek ez zuen zalantzarik izan. Tramankulu barruan zegoen harea guztia atera eta Peterri berriz ukitu zezan eskatu zion. Mutilak atzamarra harean sartu zuen eta aurpegia argitu zitzaion. –Sinestezina da, osaba Basilius. Orain ametsa osorik gogoratzen dut. Txoriak txioka ari ziren… Itsasora heldu eta olatuen gainean trostan nenbilen… ez dakit nola ahaztu dudan. –Ez duzu ahaztu, Peter –esan zuen irakasleak, kezkatuta–. Oroitzapena lapurtu dizute –eta hareari berriz ere eraginez, gehitu zuen–. Hareak erakarpen-gaitasuna galdu duela dirudi. –Lapurtu? Zer esan nahi duzu? Ezinezkoa da…! –oihukatu zuen Peterrek, eta osabari jarraitu zion, lanpara eskuan zuela apalategi batean zerbaiten bila baitzebilen. –Hemen dago –esan zuen, larru beltz batez babestutako liburu bati helduz. 22\nLanpara Peterri eman zion. Argia libururantz hurbiltzean, izenburua irakurri ahal izan zuen: Kondaira anglosaxoien laburpena. Irakaslea orrialdeak pasatzen hasi zen; izaki eta leku misteriotsuen marrazkiz beteta zegoen. –Hori da… Hareazko gizona… –esan zuen irakasleak, orrialde batean geldituz–. Kondairak dioenaren arabera, pertsonaia honek harea magikoz betetako zaku bat darama; dirudienez, haurren begietarantz hareaz putz egiten du, amets gozoak emateko. –Ametsak emateko, ez lapurtzeko. Harea erabiliz bi gauzak egitea posible dela uste duzu? –galdetu zuen Peterrek. –Ez dakit. Baina argi dago izaki horrek ez zuela Harea Gizonaren antzik. –Ez –esan zuen Peterrek liburuko marrazkiari begira: gizon garaia eta mehea zen, ilargia bezain zurbila–. Izaki horrek… katu baten antza zuen. –Arrazoia duzu –adostu zuen osaba Basiliusek–. Bi hankatan zebilela eta katu baten bikoitza neurtzen zuela salbu, felido mota bat zirudien. Liburua itxi eta bere tokira itzuli zuen. Ondoren, erloju-poltsikoari begiratu zion, segundo batez hausnartu eta esan zuen: –Gehiago jakitera noa. Ezagutzen dut honen inguruan zer edo zer dakien norbait. –Orain? –galdetu zion Peterrek–. Ordu txikitan irtengo zara? –Orain da memento egokiena, hau gauez besterik ezin da egin. Jakin-minak Peter ziztatu zuen. Gertakariak logura kendu zion eta, benetan gertatu ez zela sentitzen bazuen ere, jakin-minak irrikatzen zuen eta aurrera jarraitzera bultzatzen zuen. –Utzidazu zurekin joaten, osaba Basilius –esan zuen Peterrek, eta bere burua ere harritu egin zen bere hitzen irmotasunarekin. –Ez dakit, Peter. Ez dut uste egokia denik. –Mesedez, ona izango naiz. –Ez da horregatik. Toki hau… –bere hitzak neurritu zituen, tentuz; ilobari begietara begiratu eta gehitu zuen–: Zure gurasoek ez lidakete baimenik emango. –Nire gurasoek inoiz ez didate ondo antolatuta, aztertuta eta aspergarria ez den ezer egiten uzten. Gainera, ez daude hemen, eta hemen zurekin utzi banaute, zertan ari diren jakin beharko lukete. –Kar, kar, kar! –Basilius Hoffmanen barreak gela bete zuen–. Zu bai bizkorra. Argumentu onak dira. Ados, baina nirekin etortzea erabakitzen baduzu, sekretu bat gorde beharko didazu. 23\n–Sekretu bat? Zer esan nahi duzu? –Leku hau ez du ia inork ezagutzen, eta ezezaguna izaten jarraitu behar du, oraingoz behintzat. –Ongi… ez dut ezer kontatuko. Nire hitza duzu. –Benetako Hoffman bat dirudizu. Beharbada… bai, beharbada, patuak arrazoi batengatik eman dizu aukera hau –esan zuen Basiliusek, eta bere begirada sakondu egin zen, ilobaren buruan sartu nahi balu bezala–. Peter, badakizu zer?, toki honek zure bizitza betiko aldatuko du. Zure kezkak, zure arazoak, ez zaituzte gehiago estutuko. –Hori egia bada, zurekin joan nahi dut. Aspertuta nago beldurtuta bizitzeaz: beldur diet nire gurasoei, nire klase-kideei, nire kabuz erabakiak hartzeari. Aukera hori izan nahi dut, osaba Basilius. Agerikoa ez izan arren, Basilius Hoffmanek ondo zekien hura Peterren bizitzako erabakirik garrantzitsuenetako bat izango zela, eta denborak besterik ez zituen erakutsiko bere erabakiaren ondorioak. –Ados, Peter. Jarri jaka: gau hotza dugu. Hamar minututan, egon zaitez prest. Ez zuen segundo bat ere behar izan bere logelara iristeko. Oraindik izkinan zeuden maletetako bat zabaldu eta bota marroi mardulak, eskularruak eta lumaz betetako beroki bat atera zituen. Jantzi ahala, toki misteriotsuan besterik ezin zuen pentsatu. Egiatan –hausnartu zuen–, osaba ez zen uste bezain aspergarria. Jantzi ostean, artilezko bufanda jarri eta korrika jaitsi zen. Osabak egin beharrekoa azaldu zionetik zazpi minutu eta zortzi segundo igaro zirenerako, sarreran zegoen, osabaren zain. Emandako epea amaitu zenean, eskailera goi-goitik ahots bat entzun zuen. –Zertan zabiltza hor geldirik? Mugi, igo. Gaua laburra da. Peterren jakin-mina are gehiago areagotu zen. Eskailerak igo zituen eta biak batera estudiora itzuli ziren. Osaba Basiliusek beroki lodi bat zeraman jantzita, eta bidea argitzeko, gas lanpara bat zeraman eskuan. Estudioa Peterrek irudikatu bezain zabala zen, eta argi ahul horrek itxura beldurgarria ematen zion. Esekileku baten ondotik igaro zirenean, Basiliusek oraindik gainean Australiako hautsa zuen zorro zahar bat hartu zuen. “Planetako beste puntatik iritsi berri da”, pentsatu zuen Peterrek, “eta jadanik, beste abentura batean murgiltzera doa”.\nLaborategia zeharkatu eta apalategi baten aurrean gelditu ziren. Peterrek ingurura begiratzean, liburu-santutegi hark zuen itxura misteriotsua sentitu zuen, eta estutu egin zen liburu haiek guztiek ezkutatzen zituzten sekretuetan pentsatu zuenean. Osaba Basiliusek liburuki lodi bat tokitik kendu eta liburuak utzitako zuloan eskua sartu zuen. Klak bat entzun zen, eta ondoren, mekanismo bat sumatu zuten. Altzaria hondoratu egin zen, ezkutatzen zuen pasabide ezkutua agerian utziz. â€“Ez da diruen bezain erraza. Mekanismoa gaizki aktibatzen baduzu, agur besoari! â€“esan zuen Basiliusek goibelki. Pasabidea laburra zen, eta iluntasunean gora zihoazen barraskiloeskailera herdoiltsu batean amaitzen zen. Peter poliki-poliki igo zen, metalezko egiturak kirrinka eginez mehatxu egiten zuen bitartean. Gora heldu zirenean, atexka bat zabaldu zuten. Kaleko haize hotza iritsi zitzaion eta kanpora irten ziren. Teilatuaren goialdean zegoen dorre batean zeuden. Ez zuen inolako ezaugarri berezirik, egur zati batean zintzilik zegoen kuia baten tamainako kanpaitxo bat izan ezik. Peterrek bere ingurura begiratu zuen, lanbroak ezer gutxi ikusten uzten zion arren. Hiriak azpian teilatuz osatutiko ozena bat osatzen zuen. Haizeak eta miauka ari zen katu batek soilik apurtzen zuten isiltasuna. Osaba Basiliusek lanpara izkina batean utzi zuen, eta zorroan zerbaiten bila hasi zen; urre koloreko mailu txiki bat atera zuen, geologoek erabiltzen dutenaren antzeko, eta kanpaia jo zuen. Nota altu bat argi eta garbi entzun zuten, eta haizea emeki mugituz hasi zela zirudien, lanbroa baztertu zuena, harri-koskor batek urmael batean marrazten dituen bezalako uhinak sortuz. Berriz isiltasuna nagusitu zenean, kanpaia jo zuen beste behin; eta gero, berriz ere. Orduan, harrizko lurrean eseri zen eta hezurrezko pipa bat piztu zuen. â€“Orain, iritsi arte itxaron behar dugu â€“esan zuen Basiliusek, piparen keak zeru ilunean flotatu bitartean.\n'Basilius Hoffmanen mundu sekretua. Amets-lapurra'. Fernando M. Cimadevila. Sushi Books, 2015. http://sushibooks.es/tenda_eus.php?op=ver&id=...


landare kapsularen ekoizpen eta salmentetan I + G + b, teknologia eta teknologia handiko enpresa berritzailea da.\n2004an sortua, Shandong penintsulako ekialdean eta itsaso horiaren iparraldeko kostaldean Yantai Haiyang Garapen Ekonomiko eta Teknologikoko zonaren kokapen ezin hobearekin, Yantai Oriental Pharmacap Co., Ltd. I + G, landare kapsularen ekoizpena eta salmenta.\n-Ko azalerarekin 60.000 metro koadro, enpresa HPMC landare kapsulak ekoizten espezializatuta dago HPMC lehengai nagusi gisa. Gaur egun Txinan jabetza intelektualeko eskubide independenteak dituzten landare-kapsula hutsen fabrikatzaileetako bat gara eta Txinako landare-kapsulen industrian ere liderra gara.\nUrtero 10.000 mila milioi landare kapsula ekoizten dituenez, HPMC, pullulan polisakarido eta landare kapsulak estetikoki ekoizteko teknologia profesionalak ditugu. Landare-kapsula hutsak ekoizten ditugu landare-material naturalekin eta teknologia aurreratuekin, asmakizunaren nazio patenta lortu duena. Gure produkzio planta eta erabateko ekoizpen ekipo automatikoa GMPren eskakizunen arabera diseinatu ziren eta prozesuen kudeaketa normalizatua zorrotz betez.\n“Printzipioarekinbezero nagusia, kalitatea lehenik”, Kapsulako produktu seguruak eta berdeak eskaintzen dizkiogu gizarteari eta Txinan landare kapsulen hornitzaile energetikoena izaten saiatzen gara.\nIzan industria fidagarria eta kontsumitzaileentzako enpresa fidagarria\nOsasun industria babestea\nLangileei zoriontasuna ematen saiatzea eta bezeroen espiritu aitzindarian egindako berrikuntzen bidez gogor lan egitea


Arte bisigotikoa - Wikipedia, entziklopedia askea.\nArte bisigotikoa Iberiar penintsulako Erreinu bisigotikoan emandako arteari deitzen zaio. Bisigodoak 415. urtean sartu ziren penintsulan eta 716. urtean, musulmanek azken probintzia bisigotikoak konkistatzean, bukatu zen beraien agintea.\nKoroa bisigotikoa. Zintzilikaturik dauden hizkiek (R)ECCESVINTUVS REX OEFFERET diote\n2 Arkitektura bisigotikoa\n3 Eskultura bisigotikoa\n4 Urregintza eta bitxigintza\n4.1 Guarrazargo altxorra\n5 Ikus ere\nII. mendean, Iberiar penintsula Erromatar inperioaren parte zen. V. mendean ordea, aldaketa batzuk eman ziren herri germaniarrak agertu baitziren. Baina 415. urtera arte itxaron beharko dugu bisigodoak penintsulan azaltzeko.\nHala ere arte bisigodoa ez da hasiko 589. urtera arte. Kristau katolikoak bihurtuko dira orduan, arrianoak izatetik utzita.\nArkitektura, gaur egun arte iritsi zaizkigun adibideak VII. mendekoak dira eta batez ere erreinuaren periferian eginikoak diraute zutik. Hiriburu garrantzitsuenetakoak, Toledo adibidez, musulmanek suntsitu zituzten konkistatzen hasi zirenean.\nKontutan hartu beharreko beste ezaugarri bat liturgiari dagokiona da. Nahiz eta katolikoak bihurtu ziren, beraien liturgia propioa egiten jarraituko dute. Liturgia erromatarra ez da XI. mendera arte zabalduko Europara. Liturgia propio honek isla izanen du artean.\nSan Joan Bataiatzailearen eliza (Venta de Baños, Palentzia)\nArkitektura guztiz erlijiosoa da (Eliza eta monarkia oso lotuta zeuden). Elizak Ekialdera orientatuak daude. Eraikin hauetan, homogeneotasuna zein aniztasuna aurkituko ditugu. Erromatar garaiko eraikitze sistema bereganatu zuten eta eraikin zaharrak (paleokristauak) beren harrobiak bilakatu zituzten.\nMurruak lodiak eta sendoak egiten zituzten. Harlandua, harlangaitza eta adreiluak erabiltzen zituzten hauek egiteko. Oso trebeak ziren harriarekin eta askotan harlandua erabiltzen zutenean ez zuten morteirurik erabiltzen eta bestetan egurrezko grapa batzuk erabiltzen zituzten hauen elkartzeko. Gehienetan margoturik egoten ziren. Euskarriak kolomak eta pilareak ziren eta erabilitako kapitelak biziren nagusiki; korintiarra eta piramide moztua (tronkopiramildala). Ferra arkua zein erdi puntuko arkuak erabili zituzten. Baoak txikiak eta estuak egiten zituzten eta gehienetan sareta edo zursarea jartzen zitzaien. Eraikinak gangatu egiten zituzten; kanoi ganga, ertz ganga, labe ganga, ferra ganga zein kupulak egingo dituzte.\nOinplano basilikala eta zentralizatua erabiltzen zituzten. Eraikuntzak guztiz artikulatuak daude eta bolumetrian oinarriturik. Areto eta espazio ezberdin ugari egiten zituzten beraien liturgiaren beharretara egokituz. Burualdeetan, gehienetan abside nabaria izaten zen eta bestalde burualde hirukoitza. Absideak ez daude nabeekin lerrokaturik askotan... Oinaldean atariak edo portikoak egiten zituzten, baita alboetan ere. Atarien alboetan, gelak izaten zituzten (erromes gunea, ibiltarientzat, ostatu gisa,...). Kantzela edo mugarriak erabili zituzten, espazioa hierarkizatuz.\nTolmo de Minateda (Hellín, Albacete)\nSan Fruktuoso kapera (Braga)\nSanta Comba eliza (Bande, Ourense)\nSanta Mariaren baseliza (Quintanilla de las Viñas, Burgos)\nTranpaleko Santa Lucia (Caceres)\nSan Antolingo kripta (Palentzia)\nApainketa eskultorikoa bakarrik iritsi zaigu, erliebeduna eta arkitekturapean zegoena. Mukulu biribileko eskulturarik ez da iritsi. Garaiko arkitektura oso galdua dagoenez, erliebe hauek museoetan edota eraikin musulmanetan berrerabiliak ikus ditzakegu, beren testuinguruetatik at.\nMotibo ezberdinak irudikatu zituzten: geometrikoak, begetalak, zoomorfoak, figuratiboak,... Arkitektura elementuetan zein altzari liturgikoetan ikusiko ditugu. Nahiz eta hiri garrantzitsuak (Toledo, Merida,...) suntsituak izan ziren, gelditutako hondar eskultorikoak, oso dekoratuta daudela adierazten digute.\nIrudi figuratiboetan ez dira naturalistak, formari ez diote garrantzirik ematen, gorputzak toskoak eta deformatuak izaten ziren. Bi planotan egiten zituzten; irudia eta normalean neutroa izaten zen hondo bat. Askotan azaltzen diren inskripzioak lagungarria dira eszena ulertzeko. Ez dute trepanorik erabiliko baizik eta alaka.\nAdibideen artean kantzelak ditugu. 613an Toledoko IV. Kontzilioan, espazioaren banaketa zuhurra aipatzen da. Hori egiteko funtsezkoak dira kantzelak, nahiz eta fisikoki espazioa osoa ez itxi, lekua mugatzen dute. Bi iritsi zaizkigu, bata rekopolisekoa eta bestea emeritensearra deituak. Beste adibide batzuk Toledoko salbatzailearen elizako pilastra eta Nave-ko San Pedro elizako kapitelak.\nUrregintza eta bitxigintzaAldatu\nGuarrazargo altxorrean topatutako gurutze botiboa\nUrregintza zein bitxigintza oso garrantzitsuak izan ziren. izan ere, Toledoko monarkak gorteko zeremonietan janzkera pertsonalean asko erabili zuen. Ohitura hau, Bizantzioko zeremonietan oinarritu zen. Eginiko urregintza zein bitxigintza monarkiaren sustapenean egin zen. Tailer aulikoak, ofizialak zituzten gorteko eskakizunei erantzuteko.\nEsparru erlijiosoetan ere asko erabiliko ziren, iturriek diotenez Méridako elizetan bitxiak barra-barra zeuden. Musulmanek ere idatzia utzi zuten, Toledo konkistatzera sartu zirenean, izugarrizko altxor aberatsak topatu zituztela. Bitxiak, altxor sakratuaren kontzeptuan sartu behar ditugu.\nFintasuna, dotoretasuna eta bikaintasuna adierazten zuten. Boterearen eta ondasunaren ikur bihurtu ziren. Herri germaniarrek mugikorrak ziren luxuzko objektuak gustukoak zituzten eta beren produkzioa garrantzitsua izan zen.\nErabilitako materialen artean garrantzitsuenak urrea, zilarra, brontzea, beira orea eta harri bitxiak izan ziren. Esmaltegintza ere asko landu zen, cloisonné teknikaz.\nGaur egun kontserbatzen diren piezak altxor liturgikoak eta hilobietan agertutako piezak dira.\nZintzilikatzeko ziren koro eta gurutze asko aurkitu ziren. Gurutzeen artean Sonika, Teodosia, Sutila eta Recesvintoren koroak ditugu. Koro hauek erregeek Jainkoari eskaintzen zizkioten eta aitzindari bezala Bizantzioko Justiniano topatzen dugu. Arima egurrezkoa izaten zuten eta urrez estaltzen ziren, harri bitxiak tartekatuz. Erabilitako teknika bizantziarrena dugu.\nMultimedia: Visigothic art\nAzken aldaketa 1 iraila 2020(e)an, 07:53(e)tan\nOrriaren azken aldaketa: 1 iraila 2020, 07:53.


Euskadiko Uholdeei buruzko Jardunaldi Teknikoa: 30 urte geroago - 112 Larrialdiak - Segurtasun - Euskadi.eus\n2013/06/19 - 2013/06/19\nAlhondigako entzunaretoa Alhondiga Bilbao Arrikibar plaza, 4, 1. Solairua, 48010 Bilbao. Bizkaia.\nInoiz, denboraren iragaite hutsak gure oroitzapenak lausoarazten ditu, esanahi berriak eransten dizkie, haien indarra aldarazten du edota, besterik gabe, iraungi egiten ditu. Ona izaten da, batzuetan, hala izatea, eta ez sentitzea izan zenaren oroitzapenari, gertatu zitzaigunaren gomutari lotuta beti. Baina oroitzapen askok berez galtzeko joera badute ere, eta esperientzia berriei lekua uzten badiete ere, bestetan herri-imajinarioak epikotasunez janzten du hain itzal sozial luzea izan zuten gertaeren oroitzapen kolektiboa.\nHalaxe gertatu da duela 30 urteko abuztu hartan izan genituen uholdeen kasuan. Norberaren esperientzian ez ezik, imajinario partekatuan ere bizi da oroitzapena, eta hainbat urtetatik behin elkarrekin gogoratzera bultzatzen gaitu horrek. Hondamendi naturalaren munta, 34 heriotzak eta kalte material ugariak bestekoak izan ziren guztion artean partekatu zen elkartasun hura, sakrifikatzeko eta besteei emateko gaitasuna eta egoera gainditzeko gogoa. Faktore horiek batera jardun zuten 1983ko abuztuko jaiegun haiek, bat-batean eta ustekabean hondamendi bihurtuak, oroimen kolektiboan betiko zizelkatzeko.\nJardunaldi tekniko honen planteamendua ez da egun haietan gertatutakoak bakarka zein talde moduan nola eragin zigun gogoraraztea bakarrik; aitzitik, orduz geroztik egindako bidea analitikoki ibiltzeko aukera emango digun puntu analogiko bat ezartzea ere izango da. Azken 30 urteetan egin den guztia gogoratzea eta analizatzea, hain zuzen -ibaien inguru naturala leheneratzeko politiketan, antzeko arriskuak ekiditeko azpiegituretan egindako inbertsioetan, hondamendi-mailako ondorioak izan litzaketen fenomeno naturalak aurreikusteko izandako aurrerapen zientifiko-teknologikoetan eta, oro har, euskal gizarteak denbora horretan zehar larrialdiak kudeatzeko zerbitzu publikoen aurreikuspen-, antolamendu- eta koordinazio-zereginetan egin dituen aurrerapausoak-.\nOrduko gertaeretako irudi biziak ikusiz gertatutako gauza batzuk gogoratzeak, beren erantzukizun politiko eta sozialetik lehen lerroan bertan bizi izan zituztenen kontakizuna entzuteak eta orduz geroztik egindako bidea analitikoki aztertzeak aukera emango digu gaur egun Eusko Jaurlaritzaren Segurtasun Sailak, Larrialdien zuzendaritzaren, Euskalmet Euskal Meteorologia Agentziaren eta Ertzaintzaren beren bitartez, egiten duen lana balioesteko.\n1983an Euskadin, euri-jasen eraginez, uholde suntsigarriak gertatu ziren, eta aurten gertaera horren 30. urteurrena betetzen da. Emaitzak tragikoak izan ziren: 34 pertsona hilda eta milioi euro askotako galera materialak.. Urak bere bidean harrapatu zuen guztia suntsitu zuen: eraikin asko, industriak, enpresak eta dendak eraitsi zituen, eta zubi eta azpiegitura asko suntsitu zituen.\nJardunaldi honen hartzaileak honakoak dira:\nPertsona guztiak. Egoera katastrofikoetan erakundeen eta gizartearen erantzunaren antolamenduan interesa duten guztiak.\nLarrialdietako zerbitzuetako kideak.\nLarrialdi-plangintzako arduradun politikoak eta teknikoak.\nLarrialdiei aurre egiteko teknikariak.\nAzken eguneratzea: 29/05/2013


HP kanalak WebOS jarriko du kode irekiko sistema eragile mugikor gisa | Consumer\nHP kanalak WebOS jarriko du kode irekiko sistema eragile mugikor gisa\nAplikazioen garatzaileek plataforma horri etekina atera diezaioten nahi du.\nEgilea: mediatrader 2011-ko abenduak 13\nHewlett Packard (HP) konpainiak WebOS sistema eragile mugikorra jarriko du kode irekiko sistema gisa. Aplikazioen garatzaileek plataforma horri ahalik eta etekin handiena ateratzea eta hobekuntza berriak egitea du helburu. Hala, konpainiak ziurtatzen du “aske utziko” dituela garatzaileak, “aplikazioen eta gailuen belaunaldi berri batean aurrera egiteko”.\nHP 2010ean WebOS erosi ondoren, Palm 900 milioi euro baino gehiagoz erosi ondoren (1.200 milioi dolar), enpresak kezka handia sortu du sistema eragile mugikor horrekin zer egin erabakitzeko. WebOS konpainiaren tableten lerroa sartu zen HP konpainiako TouchPad-etan. Hala ere, sektore horretan lehia handia zegoenez, merkatuan bi hilabete eman ondoren, konpainiak bertan behera utzi zuen gailuen ekoizpena. Une horretatik aurrera, HP pentsatzen hasi zen zer estrategia berri erabili sistema eragile mugikor hori berriro merkaturatzeko. Orain, konpainiak jakinarazi du WebOS kode irekiko sistema eragile mugikorra izango dela.\nHP enpresak komunikatu batean adierazi du proiektu honetan inbertituko duela hirugarrenei hobekuntza berriak gehitzen laguntzeko. “HP da kode irekiko komunitatearen sormena askatzeko, aplikazioen eta gailuen belaunaldi berri batean aurrera egiteko”, esan zuen Meg Whitman HP taldeko lehendakari eta zuzendari exekutiboak. Jakinarazpen horretan bertan, konpainiak adierazi zuen “proiektu honetako partaide aktibo eta inbertitzaile izateko” asmoa duela, eta WebOS kode irekiko sistema eragile gisa kaleratzeak lagunduko lukeela HP garatzen duten eta bazkide eta ingeniariek sistema eragilean hobekuntzak eta haren bertsio berriak merkaturatzen.\nAnalistek uste dute WebOs kode irekiko sistema eragile gisa abiarazteko erabakiak plataformaren etorkizuna bermatzen duela, gutxienez epe laburrera edo ertainera, baina, oraingoz, ez dute indar handiz ikusten Androidekin edo Appleren iOSarekin lehiatzeko.\nHP-eu Irekia kode sistema webguneak\nhtc-k iturburu-kodea askatzen du One X eta One V gailuetatik\nGooglek sistema berri bat probatu du, erabiltzaileek saioa QR kodeekin hasi ahal izateko\nEuroganberak eskatzen du Interneteko sarbidea irekia eta neutrala izatea\nGooglek telefono mugikorren bidezko ordainketa-sistema jarri du martxan


Golaren elkarte berria | Kirola | Berria\nGolaren elkarte berria\nIaz Munirrek eta Guidettik osaturiko bikote emankorra ahantzarazten ari dira Calleri eta Baston. Launa gol sartu dituzte, eta gehiagoren bila jardungo dute gaur, Getafen.\nBorja Baston, Valentziari sartutako gola ospatzen. Jonathan Calleri ere ageri da argazkian. ALAVES\nAte aurrean fin aritzeak berebiziko garrantzia du Alavesentzat. Ez da gol aukerak erruz sortzen dituen taldea; beraz, dituen abagune bakanei zukua ateratzera behartuta dago. Bada, eraginkortasuna bermatuta dago Jonathan Callerik (Buenos Aires, 1993) eta Borja Bastonek (Madril, 1992) aurrealdean osaturiko elkarte berriarekin. Espainiako Ligako 11. jardunaldira arte ez zuten elkarrekin jokatu, baina azken partidetan finkatu egin dira bikote moduan Alavesen erasoan. Aurrelari fisikoak dira biak ala biak, eta, batez ere, oso argiak dira area barruan. Arabako taldeak orain arte sarturiko 22 goletatik zortzi haienak izan dira. Launa gol sartu dituzte orain arte; hamasei partidatan aritu da Calleri, eta hamahirutan Baston. Azken hori da taldeko jokalaririk eraginkorrena: gol bat sartzen du 140 minutuan behin.\nHoriek hala, erabat lausotu da iragan sasoian Munir El Haddadik eta John Guidettik osaturiko bikotearen itzala. Kimika berezia egon zen suediarraren eta marokoarraren artean, eta bien artean hamahiru gol sartu zituzten: Munirrek hamar, eta Guidettik hiru. Ordea, zifra hori hobetzeko bidean dira Calleri eta Baston. Hasieran, zalantza izan zen ea elkarrekin joka zezaketen. Biak dira aurrelari peto-petoak, eta sarri ez da ideia ona izaten halako bi jokalari elkartzea. Ustez, hobeto da errematatzailearen alboan aurrelari mugikor bat ipintzea. Kasurako, hala gertatu zen iragan denboraldian Guidettirekin eta Munirrekin. Batak hutsuneak sortu, eta besteak profitatu egiten zituen.\nEz da hala gertatzen Callerirekin eta Bastonekin. Biak areako harrapakariak dira ororen gainetik. Aurkariaren ate aurrean sentitzen dira erosoen, baina, orain artekoa ikusita, batak ez du bestea zapaltzen. Kontrara, ondo ulertu dute elkar. Alegia, bateragarriak dira; baita osagarriak ere. Izan ere, antzeko ezaugarriak eduki arren, badaude ñabardura batzuk haien artean. Baston lege zaharreko erdiko aurrelaria da. Hots, areako jardunera mugatzen da, eta eragin urria du jokoaren sormenean. Calleri, ordea, taldeari hauspoa ematera jaisten da maiz, eta hegaletara ere jotzen du batzuetan. Gainera, indarrez husten da aurkaria estutzeko lanetan. Borrokarako gaitasun horrek zaleen begiko bihurtu du.\nIraganeko markei so\nAzken hiru partidetan, batera jardun dute, eta gol erabakigarriak sartu dituzte arabarrentzat: Callerik Realaren aurka, eta Bastonek Valentziaren eta Gironaren kontra. Hori bai, kosta da biak hasierako hamaikakoan batera ikustea. Calleri merkatuko azken egunetan iritsi zen Gasteizera, eta aste batzuk behar izan zituen egokitzeko. Bada, hura taldearen dinamikan sartu zenean, min hartu zuen Bastonek. Ondo ekin zion ligari, Espanyoli hirugarren jardunaldian sasoiko lehen gola sartuta; aitzitik, hurrengo bost partidak galdu zituen lesioaren ondorioz. Behin osatuta, erritmoa hartuz joan da pixkanaka, eta berriz ere titular da.\nAzken bi sasoietan gozakaitz aritu da Baston, Malagan eta Swansean. Orain dela hiru denboraldi, aldiz, hemezortzi gol sartu zituen Eibarrekin. Kopuru horretara hurbiltzen saiatuko da bigarren itzulian, oraindik urruti eduki arren. Callerik, berriz, bederatzi gol sartu zituen aurreko sasoian Las Palmasen, eta honetan erritmoari eusten ari zaio. Biak ala biak finkoak dira Abelardorentzat, eta gaur ere hasieratik arituko dira, Getafen (Espainia). Alavesek bosgarren jardunaldia egin nahi du galdu gabe.\nGetafe. David Soria; Damian Suarez, Djene, Cabrera, Antunes; Portillo, Cristoforo, Maksimovic, Samu Saiz; Jorge Molina eta Angel.\nAlaves. Pacheco; Martin, Ximo Navarro, Maripan, Duarte; Sobrino, Pina, Manu Garcia, Burgui; Borja Baston eta Calleri.\nOrdua. 21:00 (Gol)